pythainlp/thai-wiki-dataset-v4 huggingface dataset:
อเมริกันไอดอล ฤดูกาลที่ 1

อเมริกันไอดอล ฤดูกาลที่ 1 ออกอากาศครั้งแรกเมื่อวันที่ 11 มิถุนายน พ.ศ. 2545 โดยมีชื่อรายการเต็มๆว่า American Idol: The Search for a Superstar และออกอากาศตอนสุดท้ายในวันที่ 4 กันยายน พ.ศ. 2545 ผู้ชนะของฤดูกาลนี้ได้แก่ เคลลี คลาร์กสัน พีธีกรประจำซีซั่นนี้ได้แก่ ไรอัน ซีเครสท์ และ ไบรอัน ดังเคิลแมน
รอบคัดเลือก.
รอบคัดเลือกนั้นถูกจัดขึ้นในเมืองต่างๆ ได้แก่ นครนิวยอร์ก, ลอสแอนเจลิส, ชิคาโก, แดลลัส, ไมแอมี, แอตแลนตา และ ซีแอตเทิล ในช่วงเดือนเมษายนถึงพฤษภาคม, โดยมีผู้ที่สนใจเข้าร่วมคัดเลือกประมาณ 10,000 คน
สัปดาห์ฮอลลีวูด.
รอบสัปดาห์ฮอลลีวูดนั้นจัดขึ้นที่ พาซาดีนา ซีวิค เซ็นเตอร์ โดยผู้เข้ารอบทั้ง 121 คนจะต้องแข่งขันกันอีกครั้งเพื่อเข้าสู่รอบสุดท้าย โดยผู้เข้าแข่งขันจะถูกจัดเป็นกลุ่ม กลุ่มละ 9-10 คนให้ขึ้นบนเวที แต่จะแสดงเป็นรายบุคคล เมื่อแสดงจนครบ ผู้เข้าแข่งขันคนใดที่กรรมการไม่ประทับใจจะถูกคัดออกจากกลุ่ม เมื่อครบทุกกลุ่มผลปรากฏว่า มีผู้ผ่านการคัดเลือกทั้งหมด 65 คน เข้าสู่รอบต่อไป ในคืนนั้นผู้ผ่านเข้ารอบทั้งหมดจะต้องฝึกซ้อมเพลงที่ตัวเองจะใช้ในการแข่งขันสำหรับวันพรุ่งนี้ โดยจะแสดงเป็นกลุ่ม กลุ่มละ 3 คน ผู้เข้าประกวดฝ่ายหญิงและฝ่ายชายนั้นจะแยกกัน เพื่อฝึกซ้อมและรับคำแนะนำเพื่อแก้ไขเพลงของตัวเอง จนในที่สุดก็ได้ผู้ผ่านเข้ารอบ 45 คนที่จะแข่งขันกันเพื่อคัดเลือกต่อไป
ในการคัดเลือกรอบสุดท้าย ผู้ผ่านเข้ารอบทั้ง 45 คนจะต้องร้องเพลงรายบุคคลเป็นรอบสุดท้าย โดยจะมีผู้ที่ผ่านเข้ารอบเพียง 30 คนเท่านั้นที่จะผ่านเข้าสู่รอบรองชนะเลิศต่อไป
รอบเซมิไฟนอล.
ผู้ผ่านเข้ารอบทั้ง 30 คนจะต้องแข่งขันกันเพื่อที่จะได้เป็นผู้เข้ารอบสุดท้าย
รอบพิเศษ.
หลังจากที่ได้ผู้เข้ารอบสุดท้าย 9 คนแล้ว, 5 จาก 21 คนที่เหลือ ได้รับโอกาสพิเศษจากกรรมการให้แข่งขันในรอบพิเศษ โดยเป็นการให้โอกาสครั้งสุดท้าย และเมื่อแสดงจบครบทั้ง 5 คนแล้ว กรรมการจะเลือกเพียงคนเดียว เพื่อเข้ารอบสู่การเป็น 10 คนสุดท้าย
รอบสุดท้าย.
การแข่งขันในรอบสุดท้ายนั้นเป็นการแสดงสด ต่อผู้ชมทั้งในห้องส่งและทางบ้าน ในรอบสุดท้ายนั้นจะมีการแข่งขันทั้งหมด 8 สัปดาห์ โดยในแต่ละสัปดาห์ ผู้เข้าแข่งขันจะต้องร้องเพลงที่ได้รับ หรือเลือกเพลงจากหัวข้อที่กำหนดในแต่ละสัปดาห์ ในช่วงสัปดาห์แรกๆนั้นผู้เข้าแข่งขันจะร้องคนละ 1 เพลง จนเข้าสู่ช่วง 4 สัปดาห์สุดท้าย ผู้เข้าแข่งขันจะร้องคนละ 2 เพลง และในสัปดาห์สุดท้าย ผู้เข้าแข่งขันทั้ง 2 คนที่เหลือจะต้องร้องคนละ 3 เพลง
ผลการโหวตจากประชาชนนั้นจะเป็นตัวตัดสิน ซึ่งจะประกาศในคืนหลังจากคืนการแสดง ผู้เข้าแข่งขันที่มีคะแนนน้อยที่สุด 2 หรือ 3 อันดับท้าย จะถูกเรียกชื่อปากเหว 3 คน หรือ ปากเหว 2 คน และจะมีผู้เข้าแข่งขันที่มีคะแนนโหวตน้อยที่สุดในสัปดาห์นั้นที่จะถูกคัดออก
สำหรับการแข่งขันในสัปดาห์สุดท้ายนั้นเป็นการแข่งขันกันระหว่าง เคลลี คลาร์กสัน กับ จัสติน กัวรินี และท้ายที่สุด เคลลี่ คลาร์กสัน ก็ได้เป็นผู้ชนะการแข่งขันในครั้งนี้ โดยมีคะแนนโหวตคิดเป็น 58% จากจำนวนโหวตทั้งหมดถึง 15.5 ล้านโหวต โดยรวมแล้วในฤดูกาลนี้มีจำนวนโหวตตลอดทั้งฤดูกาลถึง 110 ล้านโหวต
4 คนสุดท้าย – เพลงในยุค 1980/1990s.
ผู้เข้าแข่งขันจะร้องคนละ 2 เพลง
3 คนสุดท้าย – เพลงที่ผู้เข้าแข่งขันเลือกเอง & เพลงที่กรรมการเลือก.
ผู้แข่งขันจะต้องร้องคนละ 2 เพลง
2 คนสุดท้าย – รอบชิงชนะเลิศ.
ผู้เข้าแข่งขันจะต้องร้องคนละ 3 เพลง
ศาสนศึกษา

ศาสนศึกษา  คือสาขาวิชาที่ศึกษาความเชื่อ พฤติกรรม และสถาบันทางศาสนา โดยการบรรยาย ตีความ และอธิบายศาสนาอย่างเป็นระบบ อิงกับข้อเท็จจริงทางประวัติศาสตร์และมุมมองจากวัฒนธรรมที่หลากหลาย
ศาสนศึกษาต่างจากเทววิทยาซึ่งเน้นศึกษาเพื่อให้เกิดความเชื่อและเข้าใจอำนาจเหนือมนุษย์ เช่น เทวดา พระเป็นเจ้า แต่ศาสนศึกษาจะศึกษาจากมุมมองของคนนอก จึงมีการใช้หลายสาขาวิชามาเป็นเครื่องมือในการศึกษาด้วย เช่น มานุษยวิทยา สังคมวิทยา จิตวิทยา ปรัชญา และประวัติศาสตร์ศาสนา
ศาสนศึกษาเกิดขึ้นราวคริสต์ศตวรรษที่ 19 ซึ่งเป็นช่วงที่การศึกษาคัมภีร์ไบเบิลด้วยหลักวิชาประวัติศาสตร์กำลังเป็นที่นิยม และคัมภีร์ของศาสนาพุทธและศาสนาฮินดูก็เพิ่งถูกแปลเป็นภาษายุโรปเป็นครั้งแรก นักศาสนศึกษาที่มีบทบาทสำคัญในยุคแรก ๆ คือ ศาสตราจารย์มักซ์ มึลเลอร์ ในช่วงแรกนั้นยังใช้ชื่อว่าศาสนาเปรียบเทียบหรือศาสนศาสตร์
เควิน เกษวิหาร

เควิน เกษวิหาร (29 สิงหาคม ค.ศ. 1976 —) เป็นอดีตนักกีฬาอเมริกันฟุตบอลสายเลือดไทย-อเมริกัน คนแรกและคนเดียวที่เข้าแข่งขันรายการเอ็นเอฟแอล ผู้ซึ่งอยู่ตำแหน่งป้องกัน เขาได้เซ็นสัญญากับไอโอวาบาร์นสตอร์เมอร์สในฐานะตัวแทนอิสระใน ค.ศ. 1998 และเล่นคอลเลจฟุตบอลที่ออกัสตานา
เควิน เกษวิหาร เป็นสมาชิกทีมซานฟรานซิสโกดีมอนส์, กรีนเบย์ แพกเกอส์, ซินซินเนติเบงกอลส์, นิวออร์ลีนส์เซนต์ส และแคโรไลนาแพนเธอร์ส
ประวัติ.
เควิน เกษวิหาร เป็นบุตรชายของมงคล เกษวิหาร ซึ่งเป็นชาวไทยที่มาใช้ชีวิตที่สหรัฐอเมริกา กับมารดาซึ่งเป็นชาวอเมริกัน และเควินมีน้องชายชื่อ แมตต์ เกษวิหาร ใน ค.ศ. 2008 เควินได้เดินทางมาเยือนประเทศไทยเป็นครั้งแรก เนื่องในโอกาสครบรอบ 175 ปีความสัมพันธ์ไทย-อเมริกา โดยได้ทำกิจกรรมร่วมกับเยาวชนที่โรงเรียนเจ้าพระยาวิทยาคม รวมถึงมีโอกาสได้พบกับผู้ว่าราชการกรุงเทพมหานคร และได้รับกุญแจเมืองในฐานะสร้างชื่อเสียงให้แก่ประเทศไทย ตลอดจนร่วมเข้าแข่งขันแฟลกฟุตบอลรายการทรูวิชันแฟลกฟุตบอลไทยแลนด์แชมเปี้ยนชิพ 2008 โดยมีท่านเอกอัครราชทูตสหรัฐอเมริกา ประจำประเทศไทย ให้เกียรติร่วม
มัคซีมีลีอาน รีทมึลเลอร์

มัคซีมีลีอาน รีทมึลเลอร์  เกิดเมื่อวันที่ 4 มกราคม พ.ศ. 2531 เป็นนักฟุตบอลชาวเยอรมัน เล่นในตำแหน่งผู้รักษาประตู ปัจจุบันลงเล่นให้กับสโมสรฟุตบอลไบเอิร์นมิวนิก โดยเขาอยู่กับไบเอิร์นมิวนิกชุดสำรอง ก่อนที่จะได้เล่นกับชุดใหญ่เมื่อฤดูกาล 2011–12 จนถึงปัจจุบัน โดยใส่เสื้อหมายเลข 24
สงครามเม็กซิโก–สหรัฐ

สงครามเม็กซิโก–สหรัฐ , สงครามสหรัฐ–เม็กซิโก , สงครามเม็กซิโก  หรือ การแทรกแซงของสหรัฐในเม็กซิโก  เป็นการขัดกันด้วยอาวุธระหว่างสหรัฐกับเม็กซิโกตั้งแต่ ค.ศ. 1846 ถึง 1848 หลังการผนวกเท็กซัสของสหรัฐเมื่อปี 1845 ซึ่งเม็กซิโกถือว่าเป็นดินแดนของตน
การปฏิบัติการรบกินเวลานานหนึ่งปีครึ่งจากฤดูใบไม้ผลิปี ค.ศ. 1846 ฤดูใบไม้ร่วงปี ค.ศ. 1847 กองทัพอเมริกันได้ครอบครองนิวเม็กซิโกและแคลิฟอร์เนียอย่างรวดเร็ว แล้วบุกเข้ามาในเม็กซิโกส่วนตะวันออกเฉียงเหนือและตะวันตกเฉียงเหนือ
รถไฟฟ้าโมโนเรล สายรามคำแหง–ทองหล่อ

รถไฟฟ้าโมโนเรล สายรามคำแหง–ทองหล่อ เป็นโครงการรถไฟฟ้าโมโนเรลระยะสั้น มีแนวเส้นทางจาก มหาวิทยาลัยรามคำแหง–ทองหล่อ แม้ขั้นตอนการศึกษาจะเสร็จเรียบร้อยแล้ว แต่การประมูลนั้นยังไม่เกิดขึ้นในขณะนี้
พื้นที่ที่เส้นทางผ่าน.
เขตวัฒนา, เขตคลองเตย และ เขตบางกะปิ กรุงเทพมหานคร
สถานี.
มี 9 สถานี เป็นสถานียกระดับทั้งหมด
เจ้าจอมมารดาจันทร์ ในรัชกาลที่ 5

เจ้าจอมมารดาจันทร์ ในรัชกาลที่ 5 เป็นธิดาของพระยาราชสัมภารากร (เทศ สุกุมลจันทร์) กับ คุณหญิงราชสัมภารากร (อ่ำ) ท่านเกิดเมื่อวันที่ 23 มิถุนายน พ.ศ. 2405
ต่อมาท่านได้ถวายตัวรับราชการฝ่ายในเป็นเจ้าจอมในพระบาทสมเด็จพระจุลจอมเกล้าเจ้าอยู่หัว และได้ประสูติกาลพระราชธิดา 1 พระองค์ คือ
เจ้าจอมมารดาจันทร์ถึงแก่อนิจกรรมด้วยโรค อหิวาตกโรค เมื่อวันที่ 8 มีนาคม พ.ศ. 2454 เวลา 22.20 น. ในรัชสมัยพระบาทสมเด็จพระมงกุฎเกล้าเจ้าอยู่หัว รัชกาลที่ 6 วันต่อมา วันที่ 9 มีนาคม พ.ศ. 2454 เวลา 21.00 น. พระเจ้าบรมวงศ์เธอ กรมขุนสรรพสิทธิประสงค์ เสนาบดี กระทรวงวัง เสด็จพระราชดำเนินไปเป็นประธานในพิธีฝังศพ เจ้าจอมมารดาจันทร์ ณ วัดเทพศิรินทราวาสราชวรวิหาร พร้อมกับทอดไตรของหลวงพระราชทานบังสุกุล มีไตร ๕ ไตร ผ้าขาว ๑๐ พับ เงิน ๑๐๐๐ สตางค์
พิมพ์พัชร วัชรเสวี

พิมพ์พัชร วัชรเสวี (เกิด 21 กันยายน พ.ศ. 2534) ชื่อเล่น พาย เป็นนางแบบและนักแสดงชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ และเจ้าของร้านเสื้อผ้า Multi-brand ชื่อดัง จบการศึกษาด้านแฟชั่นดีไซส์จากประเทศอิตาลี
สมเด็จพระราชินีคามามาลูแห่งฮาวาย

สมเด็จพระราชินีคามามาลู คาลานี คัวอานา โอ คาเมฮามาลู เคคูอาอิวา โอ คาลานี เคอาลิอิ โฮโอปิลี อา วาลูแห่งฮาวาย  หรือ สมเด็จพระราชินีคามามาลูแห่งฮาวาย  (1802–1824) เป็นพระอัครมเหสีในพระเจ้าคาเมฮาเมฮาที่ 2 แห่งฮาวาย และเป็นสมเด็จพระราชินีแห่งราชอาณาจักรฮาวาย ตั้งแต่วันที่ 20 พฤษภาคม ค.ศ. 1819 ไปสู่การสวรรคตของพระองค์ใน 8 กรกฎาคม ค.ศ. 1824
สมเด็จพระราชินีคามามาลูแห่งฮาวาย เสด็จพระราชสมภพเมื่อค.ศ. 1802 เป็นพระราชธิดาพระองค์โตในพระเจ้าคาเมฮาเมฮาที่ 1 แห่งฮาวายกับสมเด็จพระราชินีคาลาคัว คาเฮอิเฮอิมาลิเอ พระองค์ทรงอภิเษกสมรสกับพระเจ้าคาเมฮาเมฮาที่ 2 แห่งฮาวาย ซึ่งมีศักดิ์เป็นพระเชษฐาต่างพระมารดากับพระองค์ แม้ว่าพระราชสวามีของพระองค์จะทรงมีพระมเหสีหลายพระองค์ แต่สมเด็จพระราชินีคามามาลูคือพระมเหสีที่พระเจ้าคาเมฮาเมฮาที่ 2 ทรงโปรดที่สุด
ในปี 1823 พระเจ้าคาเมฮาเมฮาที่ 2 และสมเด็จพระราชินีคามามาลู เสด็จพระราชดำเนินเยือนกรุงลอนดอน เพื่อเข้าเฝ้าพระเจ้าจอร์จที่ 4 แห่งสหราชอาณาจักร พระองค์และพระราชสวามีเป็นพระมหากษัตริย์และสมเด็จพระราชินีฮาวายพระองค์แรกที่เสด็จพระราชดำเนินเยือนอังกฤษ ขณะอยู่ที่ลอนดอน สมเด็จพระราชินีคามามาลูทรงประชวรด้วยโรคหัดและเสด็จสวรรคตไปเมื่อวันที่ 8 กรกฎาคม 1824 เมื่อพระองค์เสด็จสวรรคตลงพระราชสวามีของพระองค์ทรงเสียพระทัยมาก และพระบรมศพถูกนำกลับฮาวายทันที พระบรมศพของพระองค์ถูกฝังที่บริเวณพระราชวังโลนานี แต่ต่อมาก็ย้ายไปที่สุสานหลวง
พระเจ้าโปมาเรที่ 2 แห่งตาฮีตี

<ns>0</ns>
 <revision>
 <parentid>7680997</parentid>
 <timestamp>2024-11-19T17:06:07Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11955742</origin>
 <model>wikitext</model>
 <format>text/x-wiki</format>
สมเด็จพระเจ้าโปมาเรที่ 2 แห่งตาฮีตี  เป็นพระมหากษัตริย์ตาฮีตี พระองค์ที่ 2 พระองค์ปกครองตั้งแต่ ค.ศ. 1782 จนกระทั่งสวรรคตในปี ค.ศ. 1821 พระองค์เป็นพระราชโอรสในพระเจ้าโปมาเรที่ 1 แห่งตาฮีตี และสมเด็จพระราชินีเททัว นูอิ เรอิอา อิ เต ราอิ อาเตีย
สมเด็จพระเจ้าโปมาเรที่ 2 แห่งตาฮีตี เสด็จพระราชสมภพเมื่อปี ค.ศ. 1774 พระองค์ได้ครองราชบัลลังก์ในการสวรรคตของพระราชบิดาของพระองค์ในวันที่ 7 ธันวาคม ค.ศ. 1821 พระองค์ได้รับการสวมมงกุฎเมื่อวันที่ 21 เมษายน ค.ศ. 1824
พระองค์ทรงละทิ้งความเชื่อดั้งเดิมและหันไปนับถือศาสนาคริสต์ พระองค์ได้รับศีลล้างบาปเมื่อวันที่ 16 พฤษภาคม ค.ศ. 1819 พระองค์เสด็จสวรรคตเมื่อวันที่ 7 ธันวาคม ค.ศ. 1821 พระเจ้าโปมาเรที่ 3 พระราชโอรสของพระองค์จึงได้ครองราชย์ต่อจากพระองค์
พระเจ้าโปมาเรที่ 1 แห่งตาฮีตี

สมเด็จพระเจ้าโปมาเรที่ 1 แห่งตาฮีตี  เป็นพระมหากษัตริย์ตาฮีตี พระองค์แรก พระองค์ปกครองตั้งแต่ ค.ศ. 1791 จนกระทั่งสวรรคตในปี ค.ศ. 1803 พระองค์เป็นพระราชโอรสในเตอู ตูนูอิเอไอเตอาตัว และเตตูปาอิอา อิ ฮาอูอิริ
สมเด็จพระเจ้าโปมาเรที่ 1 แห่งตาฮีตี เสด็จพระราชสมภพเมื่อปี ค.ศ. 1742 พระองค์ได้ครองราชบัลลังก์หลังการรวบรวมหมู่เกาะต่าง ๆ เข้าด้วยกัน และสถาปนาราชอาณาจักรตาฮีตีขึ้น และพระองค์ก็ทรงราชาภิเษกตนเป็นพระมหากษัตริย์พระองค์แรกจากราชวงศ์โปมาเร
สมเด็จพระเจ้าโปมาเรที่ 1 ทรงสละราชบัลลังก์เมื่อปี ค.ศ. 1791 แต่พระองค์ก็ยังคงเป็นผู้สำเร็จราชการแห่งตาฮีตีตั้งแต่ ค.ศ. 1791 จนกระทั่งพระองค์สวรรคตในปี ค.ศ. 1803 ผู้ที่มาครองราชย์ต่อจากพระองค์คือพระเจ้าโปมาเรที่ 2 แห่งตาฮีตี
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เจ้าหญิงกาตารีนา-อามาลียา เจ้าหญิงแห่งออเรนจ์

สมเด็จเจ้าฟ้าหญิงกาตารีนา-อามาลียา เจ้าหญิงแห่งออเรนจ์ (ประสูติ 7 ธันวาคม พ.ศ. 2546) เป็นองค์รัชทายาทผู้มีสิทธิตรงองค์ปัจจุบันแห่งราชอาณาจักรเนเธอร์แลนด์ อันประกอบไปด้วยเนเธอร์แลนด์, กูราเซา, อารูบา และซินต์มาร์เติน
เจ้าหญิงกาตารีนา-อามาลียาเป็นพระราชธิดาพระองค์ใหญ่ในสมเด็จพระราชาธิบดีวิลเลิม-อเล็กซานเดอร์ กับสมเด็จพระราชินีมักซิมาแห่งเนเธอร์แลนด์ และเป็นพระราชนัดดาลำดับที่สองของอดีตสมเด็จพระราชินีนาถเบียทริกซ์ พระองค์สืบตำแหน่งรัชทายาทต่อจากพระราชบิดาที่ทรงสืบราชสมบัติเป็นพระมหากษัตริย์ เมื่อวันที่ 30 เมษายน พ.ศ. 2556
ประสูติและบัพติศมา.
เจ้าหญิงกาตารีนา-อามาลียาประสูติเมื่อเวลา 17.01 นาฬิกาของวันที่ 7 ธันวาคม พ.ศ. 2546 ณ โรงพยาบาลโบรโนโว เดอะเฮก ประเทศเนเธอร์แลนด์ เป็นพระราชธิดาพระองค์ใหญ่ในสมเด็จพระราชาธิบดีวิลเลิม-อเล็กซานเดอร์ กับสมเด็จพระราชินีมักซิมาแห่งเนเธอร์แลนด์ หลังจากการประสูติกาลได้มีการยิงสลุต 101 นัดถวายพระพรจากทั้งสี่เมืองภายในราชอาณาจักร คือ เดนเฮลด์เออร์ และเดอะเฮกในเนเธอร์แลนด์, วิลเลมสตัดในเนเธอร์แลนด์แอนทิลลีส และโอรันเยสตัดในอารูบา
วันที่ 12 มิถุนายน พ.ศ. 2547 ได้รับศีลล้างบาปจากสาธุคุณคาเรล เตอร์ ลินเดนแห่งมหาวิหารเซนต์ยากอป เดอะเฮก พระองค์มีพ่อทูนหัวและแม่ทูนหัวคือ เจ้าชายคอนสแตนตินแห่งเนเธอร์แลนด์, มกุฎราชกุมารีฟิกโตรียาแห่งสวีเดน, แฮร์มันน์ วิลลิงก์ (อดีตกรรมการกฤษฏีกา), ซามันทา ดีอาเนอ (พระสหายของพระชนนี), มาร์ติน โซร์เรกีเอตา (ลุงฝ่ายพระชนนี) และมาร์ก เตอร์ ฮาร์ (พระสหายของพระชนก)
เมื่อทรงพระเยาว์.
เจ้าหญิงกาตารีนา-อามาลียามีพระขนิษฐาสองพระองค์คือ เจ้าหญิงอะเลกซียา (พ.ศ. 2548) และเจ้าหญิงอารียาน (พ.ศ. 2550) และประทับร่วมกับพระราชบิดาและพระราชมารดา ณ วิลลาเอเคนฮอสต์ในเมืองวัสเซนนาร์ และได้มีการเปิดเผยว่าในอนาคตจะทรงย้ายไปยังฮุสเทนบอสช์ในเดอะเฮก
วันที่ 10 พฤศจิกายน พ.ศ. 2550 พระองค์เข้ารับการศึกษาที่โรงเรียนประถมบลุมกัมป์ (Bloemcampschool) ซึ่งเป็นโรงเรียนรัฐแห่งหนึ่งในเมืองวัสเซนนาร์ วันประสูติของพระองค์จะมีการเฉลิมฉลองตามประเพณีและมีการจัดคอนเสิร์ตที่โบสถ์คลูสเตอร์เคิร์กในเดอะเฮก ในงานนี้เหล่าทูตจากประเทศต่าง ๆ, พระบรมวงศานุวงศ์ และเหล่ากรรมการกฤษฎีกาจะเข้ามาร่วมพิธีดังกล่าว
เมื่อสมเด็จพระราชินีนาถเบียทริกซ์สละราชสมบัติเมื่อวันที่ 30 เมษายน พ.ศ. 2556 เจ้าหญิงกาตารีนา-อามาลียาจึงได้ดำรงตำแหน่งเป็นรัชทายาทแทนพระราชบิดาที่เสด็จขึ้นครองราชสมบัติ ทั้งนี้พระองค์จึงเป็นเจ้าหญิงแห่งออเรนจ์พระองค์ล่าสุด เนื่องจากฝ่ายในที่ดำรงพระอิสริยยศดังกล่าวคือ เจ้าหญิงแมรีแห่งโบกซ์-ออเรนจ์ซึ่งสิ้นพระชนม์ไปเมื่อ พ.ศ. 1960 ในวันที่ 8 ธันวาคม พ.ศ. 2564 พระองค์เข้ารับตำแหน่งที่ปรึกษาสภาแห่งประเทศเนเธอร์แลนด์เมื่อทรงมีพระชนมายุได้ 18 ปี
เจ้าจอมมารดาสาย ในรัชกาลที่ 5

เจ้าจอมมารดาสาย ในรัชกาลที่ 5 เกิดเมื่อ พ.ศ. 2400 เป็นธิดาของพระยาสุรินทรราชเสนี (จั่น สุกุมลจันทร์) กับ คุณหญิงกลิ่น สุรินทรราชเสนี (สกุลเดิม รักตประจิต) ท่านมีพี่น้องที่ถวายตัวเข้ารับราชการฝ่ายใน ดังนี้
ท่านได้ถวายตัวเข้ารับราชการฝ่ายในเป็นเจ้าจอมในพระบาทสมเด็จพระจุลจอมเกล้าเจ้าอยู่หัว และได้ให้ประสูติกาลพระองค์เจ้าหญิงไม่มีพระนามหนึ่งพระองค์ ประสูติเมื่อวันศุกร์ที่ 10 มิถุนายน พ.ศ. 2424 และสิ้นพระชนม์ในวันต่อมา
เจ้าจอมมารดาสาย ขึ้นชื่อว่าเป็น "นางเอกละครแถวหน้า" อีกท่านหนึ่งในราชสำนักรัชกาลที่ ๔-๕ ด้วยเพราะรูปร่างหน้าตาสะสวย และมีความสามารถในการรำที่โดดเด่น เมื่อมีการประดิษฐ์ท่ารำ ชุด ฉุยฉายกิ่งไม้เงินทอง ในรัชกาลพระบาทสมเด็จพระจอมเกล้าเจ้าอยู่หัว เจ้าจอมมารดาสาย ก็เป็นอีกท่านหนึ่งที่ได้รับการถ่ายทอดท่ารำ และคาดว่าน่าจะเป็นตัวแสดงฉุยฉายนี้คู่กับเจ้าจอมละม้าย สุวรรณทัต ด้วยเพราะท่านทั้งสองเป็นนางละครรุ่นเดียวกัน มีความสามารถโดดเด่นเหมือนกัน และเป็นที่ร่ำลือเรื่องความงามของหน้าตา
เจ้าจอมมารดาสายเป็นนางละครหลวงรุ่นเล็ก ในรัชกาลที่ ๔ ต่อมาได้เป็นครูละครหลวงในรัชกาลที่ 5 และคณะละครวังสวนกุหลาบอีกด้วย มีความสามารถสูงในการรำบทบาทตัวละครเอกในเรื่องต่างๆ วิชาความรู้จากเจ้าจอมมารดาสาย ที่ตกทอดมายังกรมศิลปากร และวิทยาลัยนาฏศิลป ตลอดจนสถาบันการศึกษาด้านนาฏศิลป์อื่น ๆ และยึดเป็นรูปแบบมาถึงปัจจุบัน มีดังนี้ ๑ รำที่มีกิ่งไม้เงินทองประดับ เช่น รำกลมกิ่งไม้เงินทอง รำฉุยฉายกิ่งไม้เงินทอง ๒ รำฝรั่งคู่ ทั้งตัวพระ และตัวนาง ๓ ท่ารำอวดฝีมือของตัวละครเอกต่าง ๆ เช่นพระอุณรุท และนางอุษา จากละครใน เรื่อง อุณรุท , พระอรชุน และนางเมขลา จากละครใน เรื่อง รามเกียรติ์ 
เจ้าจอมมารดาสาย ในรัชกาลที่ 5 ถึงแก่อนิจกรรมเมื่อปี พ.ศ. 2498 อัฐิของท่านบรรจุไว้ที่เจดีย์หน้าศาลาวรลักษณาวดี วัดพระยายัง กรุงเทพมหานคร
เจ้าจอมมารดาเรือน ในรัชกาลที่ 5

เจ้าจอมมารดาเรือน ในรัชกาลที่ 5 เป็นธิดาพระยาสุนทรบุรีศรีพิชัยสงคราม (สว่าง สุนทรศารทูล) กับคุณหญิงตลับ สุนทรบุรีศรีพิชัยสงคราม ซึ่งเป็นธิดาพระศรีสหเทพ (พึ่ง ศรีเพ็ญ) ท่านเกิดเมื่อประมาณปี พ.ศ. 2408
ท่านมีพี่น้องร่วมบิดามารดาเดียวกัน 8 คน ได้แก่
ต่อมาท่านได้ถวายตัวเข้ารับราชการฝ่ายในเป็นเจ้าจอมในพระบาทสมเด็จพระจุลจอมเกล้าเจ้าอยู่หัว และได้ให้ประสูติกาลพระราชธิดาพระองค์เดียว คือ
เจ้าจอมมารดาเรือนถึงแก่อสัญกรรมเมื่อวันที่ 2 มกราคม พ.ศ. 2466 (นับแบบปัจจุบัน) ในขณะที่กราบถวายบังคมลาไปเปลี่ยนบรรยากาศและรักษาอาการลำไส้พิการ ณ มณฑลอยุธยา ขณะอายุ 57 ปี พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้เจ้าพนักงานขึ้นไปจัดการศพมาไว้ยังเรือนสวนของพระเจ้าบรมวงศ์เธอ พระองค์เจ้าพิสมัยพิมลสัตย์ ที่ถนนพระราม 5 ประกอบหีบทองลายก้านขด ฉัตรเบญจา 5 คัน เมื่อบำเพ็ญกุศลแล้วเสร็จ ได้นำศพไปบรรจุที่สุสานวัดเทพศิรินทราวาสราชวรวิหาร
เจ้าจอมมารดาเอมน้อย ในรัชกาลที่ 3

เจ้าจอมมารดาเอมน้อย เป็นเจ้าจอมมารดาในพระบาทสมเด็จพระนั่งเกล้าเจ้าอยู่หัว
ประวัติ.
เจ้าจอมมารดาเอมน้อย เป็นธิดาของจางวางแสงกับท้าวมังสี (คุ้ม) บรรพบุรุษมาแต่ข้าหลวงเดิมในรัชกาลพระบาทสมเด็จพระพุทธยอดฟ้าจุฬาโลกมหาราช
พระราชบุตร.
มีพระราชโอรส 1 พระองค์ คือ
สรรพันตรเทวนิยม

สรรพัชฌัตเทวนิยม  เป็นเทวนิยมรูปแบบหนึ่งที่เชื่อว่าพระเป็นเจ้าทรงสถิตแทรกซึมอยู่ทั่วโลก (ตลอดทั้งจักรวาล) มีลักษณะเป็นแนวคิดสายกลางระหว่างแนวคิดแบบเอกเทวนิยมด้ังเดิมที่มองว่าพระเป็นเจ้าทรงอยู่แยกขาดจากโลก กับแนวคิดสรรพเทวนิยมที่มองว่าพระเป็นเจ้ากับโลกเป็นสิ่งเดียวกัน สรรพัชฌัตเทวนิยมจึงเสนอว่าพระเป็นเจ้าทรงปรากฏพระองค์ในโลก (ไม่ได้แยกขาดจากกัน) แต่พระองค์ก็ไม่ใช่ภาวะเดียวกับโลก แนวคิดนี้ปรากฏในสาขาปรัชญาและเทววิทยามาหลายศตวรรษ แต่มาเฟื่องฟูมากในโลกตะวันตกเมื่อสองศตวรรษที่แล้ว เมื่อศาสนาคริสต์ต้องปรับตัวเข้ากับแนวคิดทางวิทยาศาสตร์
ศาสนาที่มีแนวคิดแบบสรรพัชฌัตเทวนิยม เช่น ศาสนาฮินดูสำนักวิศิษฏาไทฺวตะ เวทานตะ และลัทธิอนุตตรธรรม เป็นต้น
ศัพทมูล.
สรรพัชฌัตเทวนิยม แปลมาจากภาษาอังกฤษ Panentheism ซึ่งมีที่มาคำในภาษากรีกโดย "pan" แปลว่า "ทั้งปวง" (สรรพ) en แปลว่า "ใน" (อัชฌัต) theism แปลว่า "ความเชื่อว่ามีประเป็นเจ้า" (เทวนิยม) Panentheism จึงหมายถึง ความเชื่อว่ามีพระเป็นเจ้าสถิตอยู่ในสรรพสิ่งทั้งปวง
สมเด็จพระราชินีคาอาฮูมานูแห่งฮาวาย

สมเด็จพระราชินีอลิซาเบธ คาอาฮูมานูแห่งฮาวาย  หรือ สมเด็จพระราชินีคาอาฮูมานูแห่งฮาวาย  (1768 – 5 มิถุนายน 1832) เป็นพระมเหสีในพระเจ้าคาเมฮาเมฮาที่ 1 แห่งฮาวาย
สมเด็จพระราชินีคาอาฮูมานูแห่งฮาวาย เสด็จพระราชสมภพเมื่อปี ค.ศ. 1768 เป็นพระธิดาในเคเออาอูโมกู ปาปาอิอาฮิอาฮิกับนามาฮานา อิ คาเลเลโอคาลานี พระมารดาพระองค์ทรงสืบเชื้อสายมาจากพระมหากษัตริย์แห่งเมาวี พระองค์ทรงอภิเษกสมรสกับพระเจ้าคาเมฮาเมฮาที่ 1 แห่งฮาวาย เมื่อพระเจ้าคาเมฮาเมฮาที่ 1 สถาปนาราชอาณาจักรฮาวายขึ้น พระองค์จึงได้ดำรงพระราชอิสริยยศเป็น สมเด็จพระราชินีแห่งฮาวาย แม้พระองค์ไม่ใช่พระอัครมเหสีของพระเจ้าคาเมฮาเมฮาที่ 1 แต่ก็เป็นพระมเหสีที่พระเจ้าคาเมฮาเมฮาที่ 1 ทรงโปรดที่สุด
หลังจากพระเจ้าคาเมฮาเมฮาที่ 1 เสด็จสวรรคต พระองค์ยังได้เป็นผู้สำเร็จราชการในรัชกาลของพระเจ้าคาเมฮาเมฮาที่ 2 แห่งฮาวาย และยังทรงดำรงตำแหน่งคูฮินา นูอิ ซึ่งเปรียบเสมือนตำแหน่งนายกรัฐมนตรีของฮาวายอีกด้วย
นางงามจักรวาล 2005

นางงามจักรวาล 2005  เป็นการจัดการประกวดนางงามจักรวาล ครั้งที่ 54 จัดขึ้นเมื่อวันที่ 31 พฤษภาคม พ.ศ. 2548 ณ ศูนย์แสดงสินค้าและการประชุม อิมแพ็ค เมืองทองธานี จังหวัดนนทบุรี ประเทศไทย โดยครั้งนี้นับเป็นครั้งที่ 2 ของประเทศไทยที่ได้เป็นเจ้าภาพในการจัดการประกวดนางงามจักรวาล โดยมี เจนนิเฟอร์ ฮอว์กินส์ นางงามจักรวาล 2004 จากประเทศออสเตรเลีย ได้มอบมงกุฏให้แก่ นาตาลี เกลโบวา จากประเทศแคนาดา ครองตำแหน่งนางงามจักรวาล 2005 โดยเป็นการชนะเลิศครั้งที่สองของประเทศแคนาดา
ผลการประกวด.
ลำดับการประกาศชื่อ.
<templatestyles src="Col-begin/styles.css"/>
ผู้เข้าประกวด.
ผู้เข้าประกวด 81 คน ดังต่อไปนี้
<templatestyles src="Col-begin/styles.css"/>
ดิเยโก คอนเทนโท

ดิเยโก อาร์มันโด คอนเทนโท  เกิดเมื่อวันที่ 1 พฤษภาคม พ.ศ. 2533 ในเมืองมิวนิก รัฐบาวาเรีย เป็นนักฟุตบอลชาวเยอรมัน ปัจจุบันลงเล่นให้กับสโมสรฟุตบอลไบเอิร์นมิวนิก
ฮ็อลเกอร์ บาทชตูเบอร์

ฮ็อลเกอร์ บาทชตูเบอร์ ([ˈhɔlɡɐ ˈbaːtˌʃtuːbɐ]) เกิดเมื่อวันที่ 13 มีนาคม พ.ศ. 2532 เป็นนักฟุตบอลชาวเยอรมัน เล่นในตำแหน่งกองหลัง ปัจจุบันได้ลงเล่นให้กับสโมสรฟุตบอลไบเอิร์นมิวนิก ในบุนเดิสลีกา และทีมชาติเยอรมนี โดยเขาถนัดเล่นในตำแหน่งกองหลังตัวกลาง หรือเซ็นเตอร์แบ็ก แต่บางครั้งเขาถูกให้ลงเล่นในตำแหน่งกองหลังตัวซ้าย หรือแบ็กซ้าย
เอเอฟซีแชมเปียนส์ลีก 2013 รอบแพ้คัดออก

รอบแพ้คัดออก หรือรอบน็อกเอาท์ ในการแข่งขัน เอเอฟซีแชมเปียนส์ลีก 2013 จะเริ่มแข่งขันในวันที่ 21 สิงหาคม พ.ศ. 2556 (ค.ศ. 2013) จนถึงวันที่ 9 พฤศจิกายน พ.ศ. 2556 (ค.ศ. 2013) รวมทั้งสิ้น 16 ทีม (8 ทีมจาก โซนเอเชียตะวันตก, 8 ทีมจาก โซนเอเชียตะวันออก) ซึ่งจะต้องทำการคัดเข้ารอบสู่รอบแพ้คัดออก หรือรอบน็อกเอาท์ต่อไปจนถึงรอบชิงชนะเลิศ.
การแข่งขัน.
รอบแพ้คัดออก หรือรอบน็อกเอาต์นี้ จะมีทั้งหมด 16 ทีมที่ผ่านเข้ารอบมาจากรอบแบ่งกลุ่ม
โดยจะทำการแข่งขันกันในระบบเหย้า–เยือน โดยหากประตูรวมทั้ง 2 นัดเท่ากัน จะนับผลประตูจากการทำประตูในเมื่อเป็นทีมเยือน หากยังเท่ากันอีก ให้ต่อเวลาพิเศษ เป็นเวลา 30 นาที (ครึ่งละ 15 นาที) และหากว่ายังเสมอกันจะมีการยิงลูกโทษที่จุดโทษ เพื่อตัดสินผลแพ้–ชนะ
ในรอบ 16 ทีมสุดท้าย ทีมที่เป็นแชมป์กลุ่มนั้นจะได้เล่นเป็นทีมเหย้าเป็นนัดที่สอง ส่วนทีมรองแชมป์กลุ่มเมื่อจับสลากแล้วจะได้เล่นเป็นทีมเหย้าในนัดแรก
ทีมที่ผ่านเข้ารอบ.
แชมป์และรองแชมป์ของแต่ละกลุ่มจาก 8 กลุ่มใน รอบแบ่งกลุ่ม ผ่านเข้ารอบสู่รอบน็อกเอาท์ต่อไป.
รอบ 16 ทีมสุดท้าย.
นัดแรกจะลงทำการแข่งขันในวันที่ 14 และ 15 พฤษภาคม 2013. และนัดที่สองจะลงทำการแข่งขันในวันที่ 21 และ 22 พฤษภาคม 2013.
นัดที่สอง.
"เอฟซี โซล ผ่านเข้ารอบด้วยสกอร์รวม 3 − 1"
"บุรีรัมย์ ยูไนเต็ด ผ่านเข้ารอบด้วยสกอร์รวม 2 − 1"
"อัล-อาห์ลี ผ่านเข้ารอบด้วยสกอร์รวม 2 − 0"
"อัล-ชาบับ ริยาดห์ ผ่านเข้ารอบด้วยสกอร์รวม 5 − 1"
"คะชิวะ เรย์โซล ผ่านเข้ารอบด้วยสกอร์รวม 5 – 2"
"กว่างโจวเอเวอร์แกรนด์ ผ่านเข้ารอบด้วยสกอร์รวม 5 – 1"
"เลกห์วียา ผ่านเข้ารอบด้วยสกอร์รวม 3 – 2"
"เอสเตก์ลาล ผ่านเข้ารอบด้วยสกอร์รวม 4 – 2"
รอบก่อนรองชนะเลิศ.
นัดแรกจะลงทำการแข่งขันในวันที่ 21 สิงหาคม 2013, และนัดที่สองจะลงทำการแข่งขันในวันที่ 18 กันยายน 2013.
นัดที่สอง.
"เอฟซี โซล ผ่านเข้ารอบด้วยสกอร์รวม 2–1."
"เอสเตก์ลาล ผ่านเข้ารอบด้วยสกอร์รวม 3–1."
"กว่างโจว เอเวอร์แกรนด์ ผ่านเข้ารอบด้วยสกอร์รวม 6–1."
"รวมผลสองนัดเสมอ 3–3. คะชิวะ เรย์โซล ผ่านเข้ารอบด้วยกฏประตูทีมเยือน."
รอบรองชนะเลิศ.
นัดแรกจะลงทำการแข่งขันในวันที่ 25 กันยายน 2013, และนัดที่สองจะลงทำการแข่งขันในวันที่ 2 ตุลาคม 2013.
นัดที่สอง.
"กว่างโจว เอเวอร์แกรนด์ ผ่านเข้ารอบด้วยสกอร์รวม 8–1."
"เอฟซี โซล ผ่านเข้ารอบด้วยสกอร์รวม 4–2."
รอบชิงชนะเลิศ.
นัดแรกจะลงทำการแข่งขันในวันที่26 ตุลาคม 2013, และนัดที่สองจะลงทำการแข่งขันในวันที่ 9 พฤศจิกายน 2013.
นัดที่สอง.
"รวมผลเสมอ 3–3. กว่างโจว เอเวอร์แกรนด์ ชนะด้วยกฏประตูทีมเยือน."
เส้นโค้งคีลิง

เส้นโค้งคีลิง  เป็นกราฟซึ่งลงจุดการเปลี่ยนแปลงความเข้มข้นของคาร์บอนไดออกไซด์ในบรรยากาศของโลกอย่างต่อเนื่องตั้งแต่ปี 2501 กราฟนี้อาศัยการวัดอย่างต่อเนื่อง ณ หอดูดาวเมานาลัวในรัฐฮาวาย ภายใต้การกำกับดูแลของชาลส์ เดวิด คีลิง การวัดของคีลิงแสดงหลักฐานสำคัญว่าระดับคาร์บอนไดออกไซด์ในบรรยากาศกำลังเพิ่มขึ้นอย่างรวดเร็วเป็นชิ้นแรก นักวิทยาศาสตร์จำนวนมากยกย่องกราฟของคีลิงว่าเป็นผู้แรกที่ทำให้โลกสนใจการเพิ่มขึ้นของคาร์บอนไดออกไซด์ในบรรยากาศปัจจุบัน
ชาลส์ เดวิด คีลิง แห่งสถาบันสมุทรศาสตร์สคริปปส์ ที่มหาวิทยาลัยแคลิฟอร์เนีย ซานดิเอโก เป็นบุคคลแรกที่วัดความเข้มข้นของคาร์บอนไดออกไซด์ในบรรยากาศเป็นประจำบ่อยครั้ง โดยอ่านค่าที่ขั้วโลกใต้และในรัฐฮาวายมาตั้งแต่ปี 2501
ก่อนหน้าคีลิง ความเข้มข้นของคาร์บอนไดออกไซด์ในบรรยากาศคาดกันว่าถูกกระทบจากความผันแปรคงที่ คีลิงพัฒนาเทคนิคการวัดให้สมบูรณ์และสังเกต "พฤติกรรมประจำวันอย่างเข้ม ด้วยค่าคงที่ราว 310 พีพีเอ็ม ในช่วงบ่าย" ณ ที่สามแห่ง คือ บิกซูร์ใกล้กับมอนเทอร์เรย์ ป่าฝนแห่งคาบสมุทรโอลิมปิกและป่าภูเขาสูงในรัฐแอริโซนา โดยการวัดอัตราส่วนของคาร์บอนสองไอโซโทป คีลิงให้เหตุผลว่าการเปลี่ยนแปลงประจำวันมาจากการหายใจจากพืชท้องถิ่นและดิน โดยค่าช่วงบ่ายเป็นตัวแทนของ "บรรยากาศอิสระ" เมื่อปี 2503 คีลิงและคณะระบุว่าบันทึกการวัดจากรัฐแคลิฟอร์เนีย แอนตาร์กติกาและรัฐฮาวายยาวพอที่จะเห็นการเพิ่มขึ้นปีต่อปีซึ่งสอดคล้องหยาบ ๆ กับปริมาณเชื้อเพลิงซากดึกดำบรรพ์ที่สันดาปในแต่ละปี ไม่เพียงแต่ความผันแปรประจำวันและฤดูกาล ในบทความอันทำให้เขามีชื่อเสียง คีลิงสังเกตว่า "ที่ขั้วโลกใต้ อัตราการเพิ่มขึ้นที่สังเกตได้นั้นใกล้เคียงกับที่คาดจากการสันดาปเชื้อเพลิงซากดึกดำบรรพ์" เขายังสังเกตว่า คาร์บอนไดออกไซด์ในบรรยากาศไม่ลดลงเนื่องจากการดูดซับจากมหาสมุทรอย่างชัดเจนด้วย
ลูอิส กุสตาวู

ลูอิส กุสตาวู จีอัส  เกิดเมื่อวันที่ 23 กรกฎาคม พ.ศ. 2530 เป็นนักฟุตบอลชาวบราซิล ล่าสุดลงเล่นให้กับอันนัศร์ สโมสรในซาอุดีโปรเฟสชันนัลลีก โดยเริ่มต้นเขาลงเล่นในตำแหน่งแบ็กซ้าย ก่อนที่จะย้ายไปเล่นกองกลางตัวรับเป็นส่วนใหญ่ รวมถึงกองหลังด้วย
คอเนอร์ โคอาดี

คอนอร์ เดวิด โคอาดี (เกิด 25 กุมภาพันธ์ ค.ศ. 1993) เป็นนักฟุตบอลอาชีพชาวอังกฤษในตำแหน่งกองกลางตัวรับและกองหลัง ปัจจุบันเล่นให้กับเรกซัม
โคอาดีก้าวขึ้นมาจากระบบอะคาเดมีของลิเวอร์พูลและลงเล่นให้ทีมชุดใหญ่สองนัดก่อนจะปล่อยให้เชฟฟีลด์ยูไนเต็ดยืมตัวหนึ่งฤดูกาล จากนั้นจึงย้ายไปฮัดเดอส์ฟีลด์ทาวน์แบบถาวรในปี ค.ศ. 2014 หนึ่งปีต่อมา เขาเซ็นสัญญากับวุลเวอร์แฮมป์ตันวอนเดอเรอส์ด้วยค่าตัว 2 ล้านปอนด์ และลงเล่นให้กับสโมสรมากกว่า 300 นัด นำทีมคว้าแชมป์แชมเปียนชิปในฤดูกาล 2017–18 ในฤดูกาล 2022–23 เขาถูกส่งไปยืมตัวกับเอฟเวอร์ตัน ก่อนที่จะย้ายไปเลสเตอร์ซิตีแบบถาวรในปี ค.ศ. 2023
ชีวิตช่วงต้น.
โคอาดีเกิดที่เซนต์เฮเลน เมอร์ซีย์ไซด์ และเติบโตในพื้นที่เฮย์ด็อกใกล้เคียง เขามีเชื้อสายไอริชผ่านปู่ย่าตายาย เขาเข้าเรียนที่โรงเรียนประถมบลีกฮิลล์, วินเดิล และวิทยาลัยเทคโนโลยีเรนฟอร์ดไฮ เขาเติบโตมาโดยสนับสนุนลิเวอร์พูล
ระดับสโมสร.
เรกซัม.
ในวันที่ 1 สิงหาคม ค.ศ. 2025 โคอาดีย้ายไปร่วมทีมเรกซัม สโมสรในแชมเปียนชิป ด้วยสัญญา 2 ปี โดยไม่มีการเปิดเผยค่าตัว
เกียรติประวัติ.
วูล์ฟแฮมป์ตัน วอนเดอเรอส์
 เลสเตอร์ซิตี
อังกฤษ
ซาเมด เยชิล

ซาเมด เยชิล (เกิดวันที่ 25 พฤษภาคม ค.ศ. 1994) เป็นนักฟุตบอลอาชีพชาวเยอรมัน เคยเล่นให้กับสโมสรฟุตบอลลิเวอร์พูลใน พรีเมียร์ลีกในตำแหน่งกองหน้า
สโมสรอาชีพ.
แรกต้นของอาชีพฟุตบอล.
เยชิล เกิดใน ดึสเซิลดอร์ฟ แต่เติบโตขึ้นมาใน เครเฟ็ลท์ เขาเริ่มเล่นฟุตบอลในสโมสรท้องถิ่นให้กับทีม CFR Links ที่อายุเพียงหกขวบ แล้วเขาเล่นให้ BV 04 Düsseldorf เมื่ออายุสิบเอ็ดปี เขาได้รับการทอสอบฝีเท้ากับไบเออร์เลเวอร์คูเซิน ซึ่งเขาได้รับการยอมรับ ในปี 2010 เขามาถึงรอบสุดท้ายของการแข่งขันชิงแชมป์จูเนียร์เยอรมันซึ่งทีมของเขาแพ้ต่อ ไอน์ทรัค แฟร้งค์เฟิร์ต ไป 0-1 ในฤดูกาลถัดไปเขายิง 22 ประตูใน 24 แมตช์สำหรับ B-Junioren (U17/U16) และถูกย้ายขึ้นไปหนึ่งระดับ
เยชิล ยิง 57 ประตูใน 71 แมตช์ ให้กับทีมเยาวชน ไบเออร์เลเวอร์คูเซิน ระหว่างปี 2010 - 2012 
เขายังเป็นนักเตะเยาวชนของทีมชาติเยอรมัน
ลิเวอร์พูล.
ลิเวอร์พูล ได้เซ็นสัญญากับ เยชิล ในราคาที่เชื่อว่าจะเป็น 1,000,000 ปอนด์ ซาเมด เยชิล มีประสบการณ์เพิ่มขึ้นอย่างรวดเร็วให้ความสำคัญในช่วงที่ผ่านมา 18 เดือน, และดึงดูดความสนใจของ เบรนดัน ร็อดเจอส์ 
ฤดูกาล 2012-13.
เกมแรก เยชิล ของทีมลิเวอร์พูล U21 พบกับเชลซี U21 และชนะไปได้ 4-1 ไม่นาน เยชิล ก็ได้ลงเล่นให้กับทีมชุดใหญ่ โดยอยู่ในรายชื่อสำรองในนัดที่พบกับ BSC Young Boys ของประเทศสวิสเซอร์แลนด์ เขาถูกเสนอชื่อเป็นตัวสำรองแต่ไม่ได้ลงเล่น วันที่ 26 กันยายน 2012 เยชิล ก็ได้เปิดตัวกับทีมในเกมฟุตบอลถ้วยลีกคัพที่พบกับ เวสต์บรอมวิช อัลเบียน นอกจากนี้เขายังปรากฏตัวในลีกคัพ รอบ 4 ที่พบกับ สวอนซี, โดยนัดนี้ลิเวอร์พูลได้พ่ายแพ้ไป 3-1
เมื่อ 7 ธันวาคม 2012 หลังจากกลับมาจากอาการบาดเจ็บ เยชิล ได้มีเป้าหมายแรกของเขาในเสื้อลิเวอร์พูลโดยได้ลูกยิงวอลเลย์ผ่านผู้รักษาประตูทำให้ลิเวอร์พูลนำไป 3-1 ก่อนที่จะชนะ คริสตัลพาเลซ ไป 4-1 ในลีกเยาวชน U21 ของ ลีกพัฒนาอาชีพ หลังจากที่เข้าถูกเปลี่ยนตัวออก ในเดือนกุมภาพันธ์หลังจากตะปบเอ็นไขว้หน้าในที่ระหว่างที่ลงเล่นให้ทีมชาติเยอรมนี U-19 เขาจึงถูกกีดกันในการลงเล่นนัดที่เหลือของฤดูกาลไป
ชีวิตส่วนตัว.
เยชิล เป็นลูกครึ่งตุรกี-เยอรมนี เขาได้เล่นให้กับทีมชาติเยอรมัน U-19 ทีม แต่เขายังมีสิทธิ์ที่จะเล่นให้กับทั้งสองชาติกับทีมชาติเยอรมัน หรือ ทีมชาติตุรกี ในระดับชุดใหญ่ได้ จนถึงขณะนี้เขายังไม่ได้ตัดสินใจว่าเขาจะเลือกเล่นให้ทีมชาติไหน ตามที่สื่อตุรกี, อดีตเพื่อนร่วมทีมของเขาอย่าง นูรี ชาฮิน ซึ่งยังเป็นนักเตะทีมชาติตุรกีที่เล่นในเยอรมัน พยายามที่จะโน้มน้าวให้เขาเลือกทีมชาติตุรกี หัวหน้าโค้ชทีมชาติตุรกี ก็อยากให้เขาในเล่นให้ทีมชาติตุรกีด้วยเช่นกัน 
 "ณ วันที่ จบฤดูกาล 2017–18"
วัชระ สงวนสมบัติ

วัชระ สงวนสมบัติ นักปักษีวิทยา และนักวิชาการประจำพิพิธภัณฑ์ธรรมชาติวิทยา องค์การพิพิธภัณฑ์วิทยาศาสตร์แห่งชาติ (อพวช.) และแฟนพันธุ์แท้ดูนก 2 ปีซ้อน
วัชระ เกิดเมื่อวันที่ 12 เมษายน พ.ศ. 2519 ที่จังหวัดสมุทรสงคราม ในวัยเด็กชื่นชอบธรรมชาติรอบตัว จึงทำให้เริ่มสนใจในธรรมชาติวิทยาและสัตววิทยา โดยชื่นชมและติดตามผลงานของ นายแพทย์บุญส่ง เลขะกุล นักธรรมชาติวิืทยาและนักอนุรักษ์ธรรมชาติที่มีชื่อเสียง 
จบการศึกษาจากคณะวนศาสตร์ มหาวิทยาลัยเกษตรศาสตร์ ในปี พ.ศ. 2541 โดยมีผลงานการเขียนบทความเกี่ยวกับสัตว์ป่าลงในนิตยสารต่าง ๆ ขณะที่ยังศึกษาอยู่ชั้นปีที่ 3 มาก่อนแล้ว รับราชการในตำแหน่งนักวิชาการผู้เชี่ยวชาญเรื่องนกและวิทยาสัตว์เลี้ยงลูกด้วยนม ประจำพิพิธภัณฑ์ธรรมชาติวิทยา ในสังกัดองค์การพิพิธภัณฑ์วิทยาศาสตร์แห่งชาติ โดยมีหน้าที่ดูแลตัวอย่างของนกและสัตว์เลี้ยงด้วยนมต่าง ๆ
นอกจากนี้แล้วยังเป็นนักดูนกที่มีชื่อเสียง เคยค้นพบ นกเด้าลมแม่น้ำโขง ("Motacilla samveasnae") ซึ่งเป็นนกชนิดใหม่ของโลกในปี พ.ศ. 2544 และได้เขียนหนังสือ 2 เล่ม ร่วมกับ ดร.จารุจินต์ นภีตะภัฏ และ นายสัตวแพทย์กานต์ เลขะกุล ผู้ซึ่งเป็นหลานชายของ นพ.บุญส่ง เกี่ยวกับการดูนกซึ่งเป็นภาษาไทย อันเป็นเจตนารมณ์ของ นพ.บุญส่ง ก่อนเสียชีวิตอีกด้วย
นอกจากนี้แล้ว ยังได้เป็นสุดยอดแฟนพันธุ์แท้ดูนกถึง 2 ปีติดต่อกัน ในรายการเกมโชว์แฟนพันธุ์แท้ ทางช่อง 5 ในปี พ.ศ. 2546 และ ปี พ.ศ. 2550 ซึ่งในการแข่งขันแฟนพันธุ์แท้แห่งปี ยังได้เข้ารอบชิงชนะเลิศอีกด้วย
รายพระนามพระมหากษัตริย์อัฟกานิสถาน

บทความนี้แสดง รายพระนามพระมหากษัตริย์อัฟกานิสถาน ซึ่งเป็นประมุขแห่งรัฐของอัฟกานิสถาน ตั้งแต่ปี ค.ศ. 1709 จนกระทั่งได้มีการปกครองโดยระบอบราชาธิปไตยภายใต้รัฐธรรมนูญ ก่อนจะถูกปฏิวัติในเวลาต่อมา ระหว่างที่พระเจ้าโมฮัมเหม็ด ซาเฮียร์ ชาห์พระมหากษัตริย์ในขณะนั้นเสด็จพระราชดำเนินเยือนประเทศอิตาลี พระองค์ก็ถูกล้มล้างราชวงศ์จากการรัฐประหารในปี ค.ศ. 1973 ซึ่งนำโดยพระญาติของพระองค์เองคือ โมฮัมเหม็ด ดาวูด ข่าน และเปลี่ยนระบอบเป็นสาธารณรัฐ เมื่อวันที่ 17 กรกฎาคม ค.ศ. 1973 จึงถือเป็นการสิ้นสุดของระบอบราชาธิปไตยในอัฟกานิสถาน
สมหวัง ปัทมคันธิน

สมหวัง ปัทมคันธิน หรือ จอม ปัทมคันธิน นักสังขวิทยา, นักสะสมเปลือกหอยระดับโลก, นักเดินทาง และจิตรกรชาวไทย
สมหวัง มีชื่อเล่นว่า "จอม" เกิดเมื่อวันที่ 10 ตุลาคม พ.ศ. 2519 ที่จังหวัดเชียงใหม่ แต่เติบโตขึ้นที่ตำบลราไวย์ อำเภอเมือง จังหวัดภูเก็ต ใกล้กับหาดราไวย์ เป็นบุตรชายของ สมนึก ปัทมคันธิน นักธุรกิจและนักสะสมเปลือกหอยชาวภูเก็ต กับวิรัตน์ ปัทมคันธิน จบการศึกษาจากโรงเรียนภูเก็ตวิทยาลัย และคณะมนุษยศาสตร์ มหาวิทยาลัยรามคำแหง เอกวิชาภาษาอังกฤษ โดยสำเร็จการศึกษาทั้งที่ไม่เคยไปเรียนถึงมหาวิทยาลัยเลย อาศัยการศึกษาเองผ่านทางสื่อประเภทต่าง ๆ 
สมหวัง ชื่นชอบและรักในธรรมชาติ โดยเฉพาะเปลือกหอยชนิดต่าง ๆ มาตั้งแต่ยังเด็ก ผ่านการปลูกฝังโดยสมนึก ผู้เป็นพ่อ และด้วยความที่บ้านอยู่ใกล้ชิดกับทะเล เมื่อขึ้นเรียนชั้นมัธยมศึกษาปีที่ 1 (ม.1) ได้ติดต่อกับนักสะสมเปลือกหอยระดับโลกชาวต่างชาติ ด้วยการเขียนจดหมายส่งไปหาด้วยการใช้ภาษาอังกฤษแบบกระท่อนกระแท่น ซึ่งก็ได้มีนักสะสมเปลือกหอยระดับโลกชาวโปรตุเกส คือ อันโตนิโอ นอรา เดินทางมาหาถึงบ้านที่จังหวัดภูเก็ตจริง ๆ จึงเป็นจุดเริ่มต้นแลกเปลี่ยนและสะสมเปลือกหอยระดับโลก
สมหวัง เป็นผู้ร่วมก่อตั้งพิพิธภัณฑ์เปลือกหอยทั้ง 2 แห่ง ในประเทศไทย คือ ที่จังหวัดภูเก็ต และหัวมุมถนนสีลม กรุงเทพมหานคร ในนามบริษัทภูเก็ต ซีเชลล์ จำกัด ซึ่งเป็นธุรกิจของครอบครัว โดยพิพิธภัณฑ์เปลือกหอยนี้เป็นความใฝ่ฝันของสมนึก ผู้เป็นพ่อมาตั้งแต่วัยหนุ่ม ซึ่งที่พิพิธภัณฑ์ทั้ง 2 แห่งนี้มีเปลือกหอยสะสมมากกว่า 2 ล้านชิ้น
นอกจากนี้แล้ว ได้เป็นผู้ค้นพบและอนุกรมวิธานหอยชนิดใหม่ของโลกหลายชนิด ได้แก่ หอยตาวัวปัทมคันธิน ("Turbo somnueki"), หอยเป๋าฮื้อไทยแลนด์ ("Haliotis thailandis"), หอยเป๋าฮื้อปัทมคันธิน ("H. patamakanthin"), หอยทากเท้าช้าง ("Cassis patamakanthini") เป็นต้น
สมหวัง ปัทมคันธิน เป็นนักเดินทาง โดยการสะสมเปลือกหอยต้องเดินทางด้วยตนเองไปในสถานที่ต่าง ๆ ทั่วโลก และแลกเปลี่ยนและเสาะแสวงหา อีกทั้งยังเป็นจิตรกรผู้วาดภาพเปลือกหอยต่าง ๆ ด้วยตนเองด้วย เนื่องจากเป็นผู้ที่สนใจและศึกษางานด้านศิลปะมาตั้งแต่เด็ก ๆ 
อีกทั้ง ยังเป็นสุดยอดแฟนพันธุ์แท้เปลือกหอยถึง 2 ครั้ง จากรายการเกมโชว์แฟนพันธุ์แท้ทางช่อง 5 ติดต่อกัน คือ ในปี พ.ศ. 2550 และ พ.ศ. 2551 ซึ่งในการแข่งขันแฟนพันธุ์แท้แห่งปีในปลายปี ก็ยังเป็นผู้ได้เข้ารอบลึก ๆ อีกด้วย
เจ็ตแพก จอยไรด์

เจ็ตแพก จอยไรด์  เป็นวิดีโอเกมแอ็กชั่นเลื่อนด้าน สร้างขึ้นโดย ฮาล์ฟบริคสตูดิโอส์ และปัจจุบันพร้อมใช้งานสำหรับอุปกรณ์ไอพอดทัช, ไอโฟน, ไอแพด, แบล็คเบอร์รี เพลย์บุ๊ก, แบล็คเบอร์รี 10, เพลย์สเตชันพอร์เทเบิล, เพลย์สเตชัน 3, เพลย์สเตชันวิต้า, แอนดรอยด์, วินโดวส์ 8 และเฟซบุ๊ก เป็นภาคต่อจากมอนสเตอร์แดช และคุณลักษณะเป็นตัวเอกของเรื่องเดียวกันคือ Barry Steakfries ที่ผู้เล่นควบคุมในขณะที่เขาขโมยเจ็ตแพก จากห้องปฏิบัติการลับสุดยอด
มาริโอปาร์ตี 9

มาริโอปาร์ตี 9  เป็นวิดีโอเกมแนวปาร์ตีสำหรับวี เป็นเกมมารีโอปาร์ตีที่สองสำหรับวี วางจำหน่ายครั้งแรกในวันที่ 2 มีนาคม ค.ศ. 2012 เป็นวิดีโอเกมแรกที่จัดจำหน่ายโดย เอ็นดีคิวบ์
เนื้อเรื่องย่อ.
มาริโอ้และผองเพื่อน ที่กำลังดูดาวบนท้องฟ้าอยู่นั้น อยู่ๆ ดาวทั้งหมด ก็ถูกดูดไปโดยฝีมือของบาวเซอร์และบาวเซอร์จูเนียร์ ทำให้มาริโอ้และผองเพื่อน ต้องออกเดินทางนำดาวกลับคืนสู่ท้องฟ้าอีกครั้ง
ระบบแต้ม.
ระบบแต้มเกมนี้ จะเป็นมินิสตาร์ ดาวสีขาวขนาดเล็ก 
มินิเกม.
สำหรับมินิเกม จะยังคงเหมือนภาคก่อนหน้า คือ 
ประทะพร้อมกัน 4 คน : มีเพียงคนเดียวเท่านั้นที่จะชนะเกม และได้แต้มสะสมไล่ตามลำดับ ลำดับ 1 จะได้แต้มเยอะที่สุด และลัดับ 4 จะได้แต้มน้อยสุด
แบ่งกลุ่มอย่างละ 2 :มีเพียงคู่เดียวที่จะได้แต้มทั้งหมดของมินิเกมส์ 
3 ประทะ 1 :1 คนไล่ล่าผู้เล่นคนอื่น หรือผู้เล่นคนอื่น ไล่ล่าผู้เล่นคนเดียว หากฝ่ายไหนชนะมินิเกมจะได้แต้มทั้งหมด
บอร์ดเกมส์.
บอร์ดเกมในภาคนี้ แตกต่างจากภาคก่อนหน้า โดยตัวละครที่เดินเกม จะเกาะกลุ่มกันผ่านยานพาหนะเพื่อทอยลูกเต๋าให้ถึงสเตทบอส ต่างกับภาคก่อนหน้า ที่จะต่างคนต่างเดินเกมกันมากกว่า
โดยบอร์ดเกมในภาคนี้ จะแบ่งออกเป็น 7 ด่าน ดังนี้
โท้ด โร้ด บอร์ดเกมที่มีต้นแบบจากเกมนิวซุปเปอร์มาริโอ้บราเธอร์สวี มียานพาหนะเป็นรถ และมีบอสประจำด่านคือวิกเกอร์
ออม บอมบ์ แฟ็คทอรี่ บอร์ดเกมโรงงานผลิตระเบิด มีความพิเศษคือ หากเดินเกมจนถึงกลางบอร์ด ผู้เล่นทั้ง 4 จะแยกตัวจากกัน และหากเดินเกมจนครบ จะกลับมารวมตัวอีกครั้ง มียานพาหนะเป็นหุ่น 4 ขา และมีบอสประจำด่านคือคิงออมบอมบ์ การจู่โจมบอส จะเป็นเกมเลือกระเบิด
บู ฮอร์เลอร์ แคสเซิล บอร์ดเกมบ้านผีสิง มียานพาหนะเป็นพรมสีม่วง และมีบอสประจำด่านคือคิงบู การจู่โจมบอส จะเป็นเกมพัซเซิล
บรูปเปอร์ บีช บอร์ดเกมเกาะขนาดเล็กและทะเล มียานพาหนะเป็นเรือ และมีบอสประจำด่านคือปลาหมึกบรูปเปอร์ การจู่โจมบอส จะเป็นเกมยิงปืนใหญ่
แม็กม่า มายด์ บอร์ดเกมเหมืองแร่แม็กม่า บอร์ดนี้มีความพิเศษคือ ยิ่งเดินตาไกล แม็กม่าก็จะยิ่งเพิ่มขึ้น ผู้เล่นต้องเดินตาอย่างระมัดระวัง ไม่ให้โดนบอร์ดย้อนกลับ และเดินตาให้ไกลจากแม็กม่า มียานพาหนะเป็นรถเหมือง บอสประจำด่านคือเชนช้อบ การจู่โจมบอส จะเป็นเกมรถเหมือง ให้รถเหมืองชนปืนใหญ่
บาวเซอร์ สเตชัน บอร์ดสุดท้ายของเกม มีลักษณะคล้ายกับฐานทัพบนอวกาศ การระมัดระวังขณะเดินตาคือ ยิ่งเดินตาตามจำนวนรอบ ปืนใหญ่ทำลายล้างจะยิ่งนับถอยหลัง หากนับถอยหลังจนครบ ผู้เล่นที่อยู่ในตาล่าสุด จะโดนยิงปืนใหญ่ และเสียมินิสตาร์ มียานพาหนะเป็นยานอวกาศ บอสประจำด่านคือบาวเซอร์ การจู่โจมบอส จะเป็นการทอยเต๋า
ดองกี้คอง จังเกิ้ลรูน บอร์ดพิเศษ ได้รับเมื่อผู้เล่นเคลียร์ทุกบอร์ดเกมแล้วและเป็นซุปเปอร์สตาร์ มีลักษณะเป็นวิหารที่มีรูปปั้นคล้ายลิง มียานพาหนะเป็นรถถังบาเรล หรือรถท่องป่า
ณรงค์ศักดิ์ คงแก้ว

ณรงค์ศักดิ์ คงแก้ว ชื่อเล่น น้อย เป็นกองหลังฟุตซอลชาวไทย ผู้ซึ่งเคยเป็นสมาชิกฟุตซอลทีมชาติไทย เขาได้รับการฝึกสอนฟุตบอลจากสรรชัย ย่วนยินรักษ์ ซึ่งเป็นผู้ฝึกสอนชาวจังหวัดจันทบุรี จนณรงค์ศักดิ์สามารถติดทีมชาติในเวลาต่อมา โดยเป็นนักฟุตซอลทีมชาติไทยเพียงคนเดียวที่ทำสถิติลงแข่งครบทั้ง 10 นัดในการแข่งขันฟุตซอลชิงแชมป์โลกทั้ง 3 สมัย ตลอดจนเป็นหัวหน้าผู้ฝึกสอนให้แก่ทีมแคท เอฟซี และสามารถนำทีมของตนชนะทีมกรมทางหลวงที่ 5 ประตูต่อ 3 ในการแข่งขันยูเมะฟุตซอลเอฟเอคัพ 2012 ซึ่งจัดขึ้น ณ แฟชั่นไอส์แลนด์ ในวันที่ 8 กุมภาพันธ์ พ.ศ. 2556 จนสามารถเข้าสู่รอบชิงชนะเลิศได้สำเร็จ
ก่อนหน้าที่จะมาเป็นนักฟุตซอล ณรงค์ศักดิ์ คงแก้วก็เป็นนักฟุตบอลที่ติดทีมชาติไทย โดยเป็นเด็กปั้นจากโรงเรียนกรุงเทพคริสเตียน โดยจบในรุ่น 146
นอกจากนี้ ณรงค์ศักดิ์ยังได้รับการทาบทามให้เป็นหัวหน้าคณะผู้ฝึกสอนให้แก่ทีมชาติพม่าในการแข่งขันซีเกมส์ 2013 รวมถึงฝึกสอนฟุตซอลให้แก่เยาวชนที่ประเทศพม่า ตลอดจนได้เข้ารับราชการตำแหน่งพนักงานนโยบายและแผน สำนักงานป้องกันและบรรเทาสาธารณภัยจังหวัดพังงา กรมป้องกันและบรรเทาสาธารณภัย
อัซเตกา

สนามอัซเตกา  หรือ สนามอัซเตก  เป็นสนามฟุตบอลที่ใหญ่ที่สุดในประเทศเม็กซิโก และใหญ่เป็นอันดับ 8 ของโลกตั้งอยู่ในซานตาอูร์ซูลา เมืองเม็กซิโกซิตี ประเทศเม็กซิโก และเป็นสนามเหย้าของฟุตบอลทีมชาติเม็กซิโก และกลุบอาเมริกา สโมสรในประเทศเม็กซิโก
โดยสนามนี้เคยจัดการแข่งขันฟุตบอลใน โอลิมปิกฤดูร้อน 1968 และเป็นสนามที่ใหญ่ที่สุดอันดับที่ 21 ของโลก
ฤดูพายุไซโคลนมหาสมุทรอินเดียเหนือ พ.ศ. 2556

ฤดูพายุไซโคลนมหาสมุทรอินเดียเหนือ พ.ศ. 2556 คือรอบปัจจุบันของพายุหมุนเขตร้อน ที่ก่อตัวในมหาสมุทรอินเดียเหนือ ซึ่งไม่มีการกำหนดฤดูอย่างเป็นทางการ แต่พายุไซโคลนมีแนวโน้มก่อตัวระหว่างเดือนเมษายนถึงธันวาคม โดยมีอัตราสูงที่สุดตั้งแต่เดือนพฤษภาคมถึงพฤศจิกายน
ขอบเขตของบทความนี้จะถูกจำกัดอยู่ในมหาสมุทรอินเดียที่อยู่ในซีกโลกเหนือ ทางทิศตะวันออกของจะงอยแอฟริกาและทางทิศตะวันตกของคาบสมุทรมลายู โดยมีสองทะเลหลักอยู่ในมหาสมุทรอินเดียเหนือ คือ ทะเลอาหรับ ไปทางตะวันตกของอนุทวีปอินเดีย ถูกเรียกอย่างย่อว่า "ARB" โดยกรมอุตุนิยมวิทยาอินเดีย (IMD); และอ่าวเบงกอล ไปทางตะวันออก เรียกอย่างย่อว่า "BOB" โดย IMD
ผู้ที่รับผิดชอบอย่างเป็นทางการในแอ่งนี้ตามศูนย์อุตุนิยมวิทยาภูมิภาค คือ กรมอุตุนิยมวิทยาอินเดีย (IMD) ขณะที่ศูนย์ร่วมการเตือนภัยไต้ฝุ่นจะออกคำเตือนอย่างไม่เป็นทางการในภูมิภาคนี้ โดยเฉลี่ยแล้วแอ่งนี้จะมีพายุก่อตัว 4-6 ลูกในทุกฤดูกาล
พายุ.
พายุไซโคลนวียารุ.
อิทธิพลของพายุวียารุก่อให้เกิดฝนตกหนักและน้ำป่าไหลหลากในภาคตะวันตกเฉียงเหนือของอินโดนีเซีย มีผู้เสียชีวิต 4 คน สูญหาย 6 คน บ้านเรือนเสียหายจำนวนมาก ขณะที่พายุกำลังเคลื่อนตัว ได้มีการอพยพราษฎรในบางส่วนของพม่าจนเป็นเหตุให้เรือกู้ภัยจำนวนหนึ่งล่ม มีผู้เสียชีวิต 39 คน สูญหาย 19 คน และรอดชีวิต 42 คน นอกเหนือจากนี้พายุวียารุยังส่งผลให้ศรีลังกา ไทย และอินเดียใต้ต้องประสบภาวะฝนตกหนัก มีผู้เสียชีวิตในอินเดียและศรีลังกาอย่างน้อย 16 คนอีกด้วย ในไทย 1 คน 
ต่อมา พายุเคลื่อนขึ้นฝั่งที่บังกลาเทศ ความเสียหายถึงแม้จะน้อยกว่าที่คาดไว้ แต่มีบ้านเรือนเสียหายจำนวน 85,000 หลัง ส่วนมากเป็นกระท่อมที่สร้างไม่แข็งแรง 17 คนเสียชีวิต ส่วนที่เหลือราว 1.3 ล้านคนต้องการความช่วยเหลือ ความเสียหายต่อพืชผลทางการเกษตรคิดเป็น 400 ล้านทากาบังกลาเทศ หรือ 5.14 ล้านดอลลาร์สหรัฐ
พายุดีเปรสชัน BOB 03.
อิทธิพลของพายุส่งผลให้มีฝนตกหนักตามชายฝั่งของบังกลาเทศ ราษฎร 30,000 คนถูกตัดขาดจากโลกภายนอก นอกจากนี้ทางการอินเดียยังชักธงเตือนภันพายุระดับสามที่ท่าเรือโอฑิศา พร้อมประกาศห้ามมิให้ชาวเรือออกเรืออีกด้วย 
พายุดีเปรสชันบนฝั่ง 01.
อิทธิพลของพายุส่งผลให้เกิดฝนตกหนักแถบเบงกอลตะวันตก โดยเฉพาะอย่างยิ่งเมืองกัลกัตตา ซึ่งมีฝนตกถึง 206 มิลลิเมตรในระยะเวลาสามวัน ส่งผลให้เกิดน้ำท่วมถนน มีรายงานผู้เสียชีวิต 4 คน
ชื่อพายุ.
ภายในแอ่งนี้ พายุหมุนเขตร้อนจะมีชื่อเมื่อมีความรุนแรงในระดับพายุไซโคลน มีความเร็วลม 65 กม./ชม. (40 ไมล์/ชม.) เป็นชื่อที่คัดเลือกโดยสมาชิกของคณะกรรมการเศรษฐกิจและสังคมแห่งเอเชียและแปซิฟิก (ESCAP)/องค์การอุตุนิยมวิทยาโลก (WMO) โดยศูนย์อุตุนิยมวิทยาภูมิภาคในนิวเดลีได้มีการเริ่มต้นกำหนดชื่อในเดือนกันยายน ปี พ.ศ. 2547 หากมีพายุจากแอ่งมหาสมุทรแปซิฟิกตะวันตกเคลื่อนเข้ามา ก็จะใช้ชื่อเดิมที่มากับตัวพายุ ท่านสามารถดูชื่อพายุที่เหลือทั้งหมดได้ที่รายชื่อพายุในมหาสมุทรอินเดียเหนือ
ผลกระทบ.
ตารางนี้แสดงรายการพายุทั้งหมดที่เกิดขึ้นทางตอนเหนือของมหาสมุทรอินเดีย ในช่วงปี พ.ศ. 2556 ซึ่งจะระบุชื่อของพายุ, วันที่พายุเริ่มก่อตัว, ความรุนแรง (ตามสเกลของ IMD), ข้อมูลพื้นฐานของพายุ, พื้นที่ได้รับผลกระทบ และความเสียหายที่เกิดจากพายุ โดยตัวเลขที่แสดงความเสียหายจะถูกระบุเป็นค่าเงินดอลลาร์สหรัฐ ปี ค.ศ. 2013 และความเสียหาย การสูญเสียจากพายุ จะนับตั้งแต่พายุเริ่มรวมตัวจนถึงพายุถึงความรุนแรงสูงสุด
สู่นรกภูมิ (นวนิยาย)

สู่นรกภูมิ  เป็นนวนิยายแนวลึกลับ/ระทึกขวัญ เขียนโดยแดน บราวน์ โดยอยู่ในลำดับที่ 4 ในชุด โรเบิร์ต แลงดอน ศาสตราจารย์ด้านสัญลักษณ์วิทยาแห่งมหาวิทยาลัยฮาร์วาร์ด ฉบับภาษาอังกฤษวางจำหน่ายเมื่อวันที่ 14 พฤษภาคม พ.ศ. 2556 โดยสำนักพิมพ์ดับเบิลเดย์
เรื่องย่อ.
"สถานที่อันมืดมนที่สุดในนรก สงวนไว้สำหรับผู้ที่ธำรงความเป็นกลางในโมงยามแห่งวิกฤตทางศีลธรรม"
"โรเบิร์ต แลงดอน" ศาสตราจารย์วิชาสัญลักษณ์วิทยาแห่งมหาวิทยาลัยฮาร์วาร์ด ตื่นขึ้นในโรงพยาบาลตอนกลางดึก ในสภาพสับสนงุนงงและได้รับบาดเจ็บที่ศีรษะ เขาจำสิ่งที่เกิดขึ้นในช่วง 36 ชั่วโมงที่ผ่านมาไม่ได้เลย รวมทั้งเรื่องที่ว่าเขามาอยู่ที่นี่ได้อย่างไร... หรือที่มาของวัตถุประหลาดน่ากลัว ที่แพทย์พบซ่อนอยู่ท่ามกลางข้าวของของเขา จากนั้นโลกของแลงดอนแปรเปลี่ยนเป็นความสับสนอลหม่านอย่างรวดเร็ว เขาต้องพยายามหนีเอาชีวิตรอดในฟลอเรนซ์กับหญิงสาวผู้เข้มแข็งนาม 'เซียนนา บรูคส์' ซึ่งช่วยชีวิตเขาไว้ได้อย่างชาญฉลาด ในเวลาไม่นานแลงดอนก็ตระหนักว่าเขาครอบครองรหัสชุดหนึ่ง ที่สร้างขึ้นโดยนักวิทยาศาสตร์ผู้ปราดเปรื่องคนหนึ่ง ซึ่งเป็นอัจฉริยะที่หมกมุ่นกับเรื่องจุดจบของโลกพอๆ กับคลั่งไคล้วรรณกรรมที่ทรงอิทธิพลที่สุดเรื่องหนึ่งเท่าที่เคยมีการเขียนขึ้นมา นั่นคือ "อินเฟร์โน" ภาคหนึ่งของ "เดอะดิไวน์คอเมดี้" ของ ดันเต อาลีกีเอรี แลงดอนต้องเดินทางไปทั่วฟลอเรนซ์ เวนิส และท้ายสุดไปยังนครอันเป็นที่บรรจบของโลกตะวันออกกับตะวันตก เพื่อพยายามกอบกู้โลกให้พ้นจากหายนภัยฝีมือนักวิทยาศาสตร์ผู้นั้น ก่อนที่จะสายเกินไป...
การดัดแปลงเป็นภาพยนตร์.
ในเดือนกรกฎาคม พ.ศ. 2556 ทางโซนีพิคเจอร์ส (Sony Pictures Entertainment) ได้ประกาศว่าจะดัดแปลงนวนิยายเรื่องนี้เป็นภาพยนตร์ กำกับโดยรอน ฮาวเวิร์ด (ผู้กำกับ "รหัสลับระทึกโลก" และ "เทวากับซาตาน") เขียนบทโดยเดวิด เคปป์ และจะได้ทอม แฮงค์ กลับมารับบทเป็นศาสตราจารย์โรเบิร์ต แลงดอน โดยมีกำหนดฉายในวันที่ 18 ธันวาคม พ.ศ. 2558 แต่ต่อมาเลื่อนวันฉายเป็นวันที่ 28 ตุลาคม พ.ศ. 2559
อากิยามะ รินะ

อากิยามะ รินะ  เกิดเมื่อวันที่ 26 กันยายน ค.ศ. 1985 เป็นนักแสดง, นักร้อง, และนางแบบ ชาวญี่ปุ่น เคยแสดงในซีรีส์เรื่องมาสค์ไรเดอร์อากิโตะ และมาสค์ไรเดอร์เดนโอ
กองทัพอุซเบกิสถาน

กองทัพแห่งสาธารณรัฐอุซเบกิสถาน เป็นองค์การของรัฐซึ่งมีหน้าที่ป้องกันประเทศ รายงานว่าเป็นกองทัพที่ใหญ่ที่สุดในเอเชียกลาง ตามกฎหมายการป้องกันประเทศ ค.ศ. 1992 กองทัพอุซเบกิสถานมีเพื่อวัตถุประสงค์การป้องกันประเทศเท่านั้น
เชิงอรรถ.
<templatestyles src="Reflist/styles.css" />
ชานชาลาด้านข้าง

<templatestyles src="Routemap/styles.css"/>
ชานชาลาด้านข้าง เป็นรูปแบบชานชาลาสถานีรถไฟซึ่งมี 2 ชานชาลา ตั้งอยู่ตรงข้ามกัน โดยมีรางรถไฟเป็นตัวแบ่ง ส่วนใหญ่มักใช้แบ่งเป็นชานชาลารถเที่ยวขึ้น-ล่อง การก่อสร้างชานชาลาลักษณะนี้ไม่ยุ่งยาก แต่มีประสิทธิภาพน้อย เพราะไม่สะดวกในการเปลี่ยนขบวนรถ หรือเปลี่ยนเส้นทาง
รูปแบบ.
เนื่องจากข้ามชานชาลาด้านข้างจากฝั่งหนึ่งไปอีกฝั่ง ต้องผ่านทางรถไฟ ซึ่งบางครั้งการเดินข้ามรางอาจทำให้เกิดการอันตรายได้ จึงต้องมีวิธีการเดินผ่านที่แตกต่างกันดังนี้ ดังนี้
เจ้าหญิงอะเลกซียาแห่งเนเธอร์แลนด์

สมเด็จเจ้าฟ้าหญิงอะเลกซียาแห่งเนเธอร์แลนด์ เจ้าหญิงแห่งออเรนจ์-นัสเซา (26 มิถุนายน พ.ศ. 2548) เป็นพระราชธิดาพระองค์กลางในสมเด็จพระราชาธิบดีวิลเลิม-อเล็กซานเดอร์ กับสมเด็จพระราชินีมักซิมาแห่งเนเธอร์แลนด์ และอยู่ในลำดับที่สองของการสืบราชบัลลังก์เนเธอร์แลนด์ต่อจากภคินีคือ "เจ้าหญิงแห่งออเรนจ์"
ประสูติและบัพติศมา.
เจ้าหญิงอะเลกซียา ประสูติเมื่อวันที่ 26 มิถุนายน พ.ศ. 2548 ณ โรงพยาบาลโบรโนโว กรุงเฮก ประเทศเนเธอร์แลนด์ เป็นพระราชธิดาพระองค์กลางในสมเด็จพระราชาธิบดีวิลเลิม-อเล็กซานเดอร์ กับสมเด็จพระราชินีมักซิมาแห่งเนเธอร์แลนด์ มีพระเชษฐภคินีคือ เจ้าหญิงคาทารีนา-อะมาเลีย และพระขนิษฐาคือ เจ้าหญิงอารียาน
ในวันที่ 19 พฤศจิกายน พ.ศ. 2548 พระองค์ได้รับศีลล้างบาปที่ถูกจัดขึ้นในเมืองวัสเซนนาร์ พระองค์มีพ่อทูนหัวและแม่ทูนหัวคือ เจ้าหญิงมาทิลด์ ดัชเชสแห่งบราบันต์, อะเลกซันดรา ยันโกวิช เด เยสเซนีเซอ, เจ้าชายฟรีโซแห่งออเรนจ์-นัสเซา, ควน โซร์เรกีเอตา และฟรันส์ แฟร์ดีนันด์ เด โบฟอร์ต
เจ้าหญิงอะเลกซียาสามารถรับสั่งภาษาดัตช์, อังกฤษ และสเปน
Split

split อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
สจวร์ต แฟนซี

สจวร์ต แฟนซี  เกิดวันที่ 2 มกราคม ค.ศ. 1959 ที่กรุงลอนดอน ประเทศอังกฤษ เป็นนักกีฬาหมากรุกสากลระดับเอฟไอดีอีมาสเตอร์ (เอฟเอ็ม) ชาวปาปัวนิวกินี
อาชีพหมากรุกสากล.
แฟนซีเป็นสมาชิกทีมหมากรุกสากลลอยด์แบงค์บริติชจูเนียร์ตั้งแต่ ค.ศ. 1971 ถึง 1974 และหลังจากนั้นก็หยุดพักจากการเล่นหมากรุก เขาได้ย้ายไปยังประเทศปาปัวนิวกินีใน ค.ศ. 1982 และเริ่มเล่นหมากรุกอีกครั้ง
แฟนซีเป็นตัวแทนของประเทศปาปัวนิวกินีเข้าแข่งขันโอลิมปิกหมากรุกสากลเจ็ดสมัยตั้งแต่ ค.ศ. 1982 ถึง 2012 โดยเล่นบนบอร์ด 1 ตั้งแต่ ค.ศ. 2002 ผลการแข่งขันที่ดีที่สุดของเขาคือการชนะรางวัลเหรียญทองประเภทบุคคลในกระดานสำรองที่ 2 ของการแข่งโอลิมปิกหมากรุกสากลครั้งที่ 25 ที่ลูเซิร์น ใน ค.ศ. 1982 และเหรียญเงินในกระดาน 2 ของการแข่งโอลิมปิกหมากรุกสากลครั้งที่ 30 ที่กรุงมะนิลา ใน ค.ศ. 1992 แฟนซีได้รับการจัดให้อยู่ในระดับเอฟไอดีอีมาสเตอร์ใน ค.ศ. 2012 สำหรับผลงานของเขาในโอลิมปิกหมากรุกสากล ค.ศ. 1992
แฟนซีเข้าแข่งขันรายการหมากรุกสากลชิงแชมป์โอเชียเนียใน ค.ศ. 2002 และ 2007 นอกจากนี้ เขายังเข้าแข่งหมากรุกสากลชิงแชมป์เอเชียครั้งที่ 6 ที่เซบูซิตี ใน ค.ศ. 2007
กองทัพคาซัคสถาน

กองทัพคาซัคสถาน (,) เป็นกองกำลังติดอาวุของคาซัคสถาน ประกอบด้วยสามเหล่าทัพ (กองกำลังภาคพื้นดิน กำลังป้องกันภัยทางอากาศคาซัคสถาน กองทัพเรือ) เช่นเดียวกับกองกำลังย่อยสี่เหล่า (กองกำลังจู่โจมทางอากาศ กองกำลังพิเศษ กองกำลังจรวดและปืนใหญ่ กองกำลังอาณาเขต) กองกำลังรักษาดินแดนแห่งชาติ การป้องกันพลเรือน หน่วยป้องกันชายแดน และหน่วยป้องกันความมั่นคงแห่งรัฐ จุดมุ่งหมายของนโยบายการป้องกันประเทศเป็นไปตามรัฐธรรมนูญของคาซัคสถาน กองทัพคาซัคสถานดำเนินการภายใต้อำนาจของกระทรวงกลาโหมคาซัคสถาน 
กองทัพอากาศ.
กองทัพอากาศคาซัคสถานเป็นส่วนหนึ่งของกองทัพคาซัคสถาน
กองทัพคีร์กีซสถาน

กองทัพคีร์กีซสถาน เดิมตั้งขึ้นจากอดีตกองทัพโซเวียตในมลฑลทหารเตอร์คีสถานที่ประจำอยู่ในรัฐที่เพิ่งแยกเป็นเอกราช ซึ่งรวมถึงกองทัพบก กำลังทางอากาศและป้องกันภัยทางอากาศ และหน่วยกำลังรักษาดินแดน หน่วยภายใน สำนักงานความมั่นคงแห่งชาติและหน่วยชายแดน
เชิงอรรถ.
<templatestyles src="Reflist/styles.css" />
ปู่โสมเฝ้าทรัพย์ (ภาพยนตร์ พ.ศ. 2476)

ปู่โสมเฝ้าทรัพย์ เป็นภาพยนตร์ไทย แนวสยองขวัญ-ผจญภัย ดัดแปลงจากนิทานปรัมปราเกี่ยวกับวิญญาณชายชราผู้มีหน้าที่เฝ้าขุมสมบัติโบราณ 
ถ่ายทำระบบ 35 มม. ไวด์สกรีน ขาวดำ ซาวออนฟิล์ม ในนาม ภาพยนตร์เสียงศรีกรุง แบบวสุวัต พ.ศ. 2476 
เรื่องย่อ.
การผจญภัยตื่นเต้นโลดโผนของพระเอก (เสน่ห์ นิลพันธ์) กับนักวิทยาศาสตร์ (ปลอบ ผลาชีวะ) และสองสหายสาว ที่พบขุมสมบัติโบราณซึ่งมีวิญญาณปู่โสมและบริวารรวมทั้งฝูงงูพิษเฝ้าพิทักษ์รักษา 
งานสร้าง.
เมื่อศรีกรุงสร้างเครื่องถ่ายแบบฟิล์มคู่ (Double System) แบบที่เริ่มใช้ในโรงถ่ายของฮอลลีวู้ด ซึ่งมีกล้องถ่ายเสียงแยกต่างหาก เดินพร้อมกับกล้องภาพด้วยเครื่องไฟฟ้า หลังจากทดลองเป็นผลสำเร็จ เรียกชื่อว่า แบบวสุวัต แล้วได้นำมาใช้ถ่ายทำเรื่องใหม่ที่เตรียมไว้ทันที ขณะนั้นหนังผีหรือวิทยาศาสตร์สยองขวัญ เช่น "แฟรงเกนสไตน์ (Frankenstein)" ของฝรั่งกำลังได้รับความนิยม เพราะความสนุกแปลกใหม่ ศรีกรุงจึงนำนิทานผีไทยมาดัดแปลงให้ทันสมัยขึ้นเพื่อให้เข้ากับบรรยากาศของสังคมหลังเปลี่ยนแปลงการปกครอง พ.ศ. 2475 โดยริเริ่มให้นักแสดง แต่งตัวแนวสากลนิยมรวมถึงชุดเดินป่าใส่รองเท้าบูท และมี เพลงไทยแนวสากลประกอบเรื่องครั้งแรก (จังหวะรัมบ้า) แทนเพลงไทยเดิมที่เคยใช้ในเรื่อง "หลงทาง" ก่อนหน้า
มีการใช้ ทริค (Trick) ฉากพระเอกและชาวบ้านสู้กับผีดิบ อีกฉากหนึ่งที่พระเอกต้องเผชิญงูจงอางขนาดใหญ่แผ่พังพานสูงกว่าศีรษะ งูฉกขาตั้งกล้องใหญ่ล้มกระเด็นถึง 2-3 ครั้ง ฉากพระเอกตกลงในบ่อขุมทรัพย์ที่ล้อมรอบด้วยงูเห่าชูคอแผ่พังพานสลอน โดยนายแพทย์สถานเสาวภาคุมตลอด 
ฉากพระเอกขับรถคุยกับนางเอก ใช้ถนนราชดำริ (ข้างสนามม้าและสวนลุมพินีในปัจจุบัน) ซึ่งสมัยนั้นเป็นเพียงทางราดยางแคบ ๆ มีไม้ใหญ่สองข้างทางตัดผ่านทุ่งและสุมทุมพุ่มไม้ ไม่ค่อยมีเสียงอื่นรบกวนเหมาะสำหรับการถ่ายทำหนังเสียง กองถ่ายต้องถอดเครื่องอัดเสียงและกล้องจากโรงถ่ายมาติดตั้งในรถบรรทุกวิ่งนำหน้า ติดไมโครโฟนไว้ที่รถตัวแสดงแล้วโยงสายไฟมาที่รถบรรทุกตลอดทาง ถ่ายเสร็จก็ถอดอุปกรณ์ต่าง ๆ ไปติดตั้งคืนที่เดิมในห้องอัดเสียงของโรงถ่าย วันหลังจะถ่ายต่อก็ถอดเอามาใส่รถบรรทุกใหม่ (ตอนนั้นศรีกรุงยังไม่มีรถอัดเสียงใช้) 
นอกจากนี้ยังมีการทดลองถ่ายฉากลานตึกตอนกลางวันและฉากสวนที่บ้านสะพานขาวตอนกลางคืนด้วย ฟิล์มและล้างน้ำยาพิเศษให้ออกสีได้ ซึ่งเพิ่งเริ่มมีในหนังต่างประเทศ แต่ไม่นิยมเพราะต้องลงทุนสูงกว่าหนังขาวดำถึงเท่าตัวและสียังไม่ดี ต้องพัฒนาอีกมาก 
ฉายพร้อมกันที่โรงภาพยนตร์ศาลาเฉลิมกรุง และ โรงภาพยนตร์พัฒนากร เดือนสิงหาคม พ.ศ. 2476 ก่อนฉายทีมงานคิดริเริ่มให้มีการโชว์ตัวนางเอกทั้งคู่ร้องเพลงในเรื่องบนเวทีทุกรอบเป็นครั้งแรกของวงการด้วย ผลปรากฏว่าคนดูแน่นเป็นประวัติการณ์ จนรั้วเหล็กของเฉลิมกรุงด้านถนนเจริญกรุงพังทั้งแถบ ส่วนโรงพัฒนากร ประตูใหญ่ของโรงหลุดจากฝาผนัง ล้มลงมาทั้งกรอบ
เพลง.
เพลงต้นฉบับ บันทึกลงแผ่นเสียงครั่ง 78 ต่อมาบันทึกใหม่โดย จินตนา สุขสถิตย์
Period

period อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ความไม่ต่อเนื่องของเส้นแรงแม่เหล็ก

เดเวอร์และแฟร์แบ็ง (Deaver & Fairbank) ได้ศึกษาและค้นพบ ความไม่ต่อเนื่องของเส้นแรงแม่เหล็ก (Flux quantization) โดยการขึ้นรูปสารให้เป็นรูปวงแหวนแล้วใส่สนามแม่เหล็กเข้าไปในขณะที่สารมีอุณหภูมิสูงกว่าอุณหภูมิวิกฤต พบว่าสนามแม่เหล็กดังกล่าวสามารถทะลุผ่านสารนี้ได้ แต่เมื่อลดอุณหภูมิของสารให้ต่ำกว่าอุณหภูมิวิกฤตสารนี้จะมีสภาพนำยวดยิ่ง แล้วนำสนามแม่เหล็กที่ใส่เข้าไปออก พบว่าฟลักซ์แม่เหล็กจะถูกกักอยู่ภายในวงแหวนของตัวนำยวดยิ่งและมีค่าเท่ากับ nηc/2e 
เมื่อ n คือ เลขจำนวนเต็ม
สนามแม่เหล็กที่ให้เข้าไปจะเหนี่ยวนำให้เกิดกระแสไหลวนอยู่ภายในวงแหวนนั้น และจะเหนี่ยวนำทำให้เกิดฟลักซ์แม่เหล็กลอดผ่านพื้นที่ในวงแหวน โดยมีค่าจากการคำนวณเท่ากับ 4*107 gauss-cm2 และฟลักซ์ที่วัดจากการคำนวณเป็น 4.0679*107 gauss-cm2 ซึ่งค่านี้ประกอบด้วยอิเล็กตรอน 2 ตัว ทำให้เป็นการยืนยันว่ากลไกของการเกิดสภาพนำยวดยิ่งมาจากคู่คูเปอร์ตามทฤษฎีบีซีเอส
ความไม่ต่อเนื่องของเส้นแรงแม่เหล็กในตัวนำยวดยิ่ง.
ในปี ค.ศ. มีการค้นพบความไม่ต่อเนื่องของเส้นแรงแม่เหล็ก (Flux quantization) ในตัวนำยวดยิ่ง โดยนักวิจัยสองกลุ่มคือกลุ่มของ Doll และ Nabauer และกลุ่ม Daver และ Fairbank ซึ่งได้นำตัวนำยวดยิ่งที่ทำเป็นวงแหวนแล้วใส่สนามแม่เหล็กเข้าไปในขณะที่ตัวนำยวดยิ่งมีอุณหภูมิมากกว่าอุณหภูมิวิกฤตสนามแม่เหล็กดังกล่าวพุ่งผ่านตัวนำยวดยิ่งได้ แต่เมื่อลดอุณหภูมิให้ต่ำกว่าอุณหภูมิวิกฤต แล้วนำสนามแม่เหล็กที่ใส่เข้าไปออก จะพบว่า
ฟลักซ์แม่เหล็กจะถูกกักอยู่ภายในวงแหวนของตัวนำยวดยิ่งและจะมีค่าเท่ากับ n"ħ"c/2e
โดยที่ n จะมีค่าเป็นจำนวนเต็มคือเท่ากับ 1,2,3...ตามลำดับ
เมื่อħ = h/2Π และ h เป็นค่าของพลังค์
โดยจะสามารถอธิบายได้โดยละเอียดคือ ถ้าอนุภาคที่มีประจุเดินทางในพื้นที่อิสระ โดยจะถูกล้อมรอบด้วยอาณาเขตใดๆ ซึ่งในนั้นมีฟลักซ์แม่เหล็กที่ถูกดักจับไว้
ระเบิดขวด

ระเบิดขวด  เป็นชื่อเรียกทั่วไปของระเบิดเพลิงอย่างง่าย ที่มีส่วนประกอบเป็น ขวดแก้วบรรจุน้ำมันก๊าด, น้ำมันเบนซิน หรือสารที่ใช้ในระเบิดนาปาล์ม และมีไส้ที่ชุบแอลกอฮอล์หรือสารติดไฟอื่น ๆ อยู่ที่ฝาขวด เมื่อจุดไฟที่ไส้ แล้วขว้างไปกระทบเป้าหมาย ขวดจะแตกทำให้น้ำมันภายในสัมผัสกับไฟที่ติดอยู่ที่ไส้ เกิดเป็นเพลิงไหม้อยู่บนเป้าหมาย
ระเบิดขวด มีจุดประสงค์หลักที่จะทำให้เกิดไฟลุกท่วมเป้าหมาย มากกว่าจะเป็นการทำลายเป้าหมายในทันที และเนื่องจากสร้างขึ้นได้ง่าย จะนิยมใช้โดยกลุ่มผู้ประท้วง หรือกลุ่มผู้ก่อจลาจล
ใบอนุญาตขับขี่สากล

ใบอนุญาตขับขี่สากล  เป็นเอกสารที่ยอมรับในหลายประเทศที่อนุญาตให้ผู้ถือขับรถยนต์ได้ ใบอนุญาตขับขี่สากลต้องใช้ร่วมกับใบอนุญาตขับขี่จากประเทศบ้านเกิดเท่านั้น ใบอนุญาตขับขี่สากลมีขนาดใหญ่กว่าหนังสือเดินทางเล็กน้อยและมีคำแปลหลายภาษา มีภาพผู้ถือใบอนุญาต และสถิติที่สำคัญ อย่างไรก็ดี ในประเทศส่วนใหญ่ ผู้มาเยือนชั่วคราวไม่จำเป็นต้องใช้ใบอนุญาตขับขี่สากลเพราะว่าใบอนุญาตขับขี่จากประเทศต้นทางมักจะสามารถใช้ได้ในประเทศปลายทางอยู่แล้ว
ประเทศที่ยอมรับใบอนุญาตขับขี่สากล.
ต่อไปนี้เป็นรายชื่อประเทศที่ยอมรับใบอนุญาตขับขี่สากล
"* ไม่เป็นประเทศภาคีฯ แต่ยอมรับใบอนุญาตขับขี่สากล"
"** ต้องแสดงต่อตำรวจท้องที่และชำระค่าลงทะเบียนพิเศษเมื่อเดินทางมาถึง"
"*** IDP จะต้องเปลี่ยนเป็นใบขับขี่ในประเทศ"
นภัสธนันท์ นิมจิรวัฒน์

นภัสธนันท์ นิมจิรวัฒน์ (เกิด 17 พฤศจิกายน พ.ศ. 2546) ชื่อเล่น มายด์ เป็นนักแสดงชาวไทย มีชื่อเสียงจากละครโทรทัศน์เรื่อง ปัญญาชนก้นครัว ในบท "หนูอ้อย" และ นางทาส ในบท "คุณหนูแดง" และเป็นพี่สาวของนักแสดง ณัฐพัชร์ นิมจิรวัฒน์ (แม็ค)
นภัสธนันท์ มีผลงานการแสดงอย่าง แม่ยายคงกระพัน, พรพรหมอลเวง และ ในสวนขวัญ
กองทัพสาธารณรัฐเบลารุส

กองทัพแห่งสาธารณรัฐเบลารุส  เป็นกองกำลังทหารของสาธารณรัฐเบลารุส ประกอบด้วยกองทัพบก กองทัพอากาศ (รวมทหารพลร่ม) และ หน่วยพิทักษ์ชายแดน ทั้งหมดอยู่ภายใต้การบังคับบัญชาของกระทรวงกลาโหม เบลารุสไม่มีกองทัพเรือ เพราะเป็นประเทศไม่มีทางออกทะเล